Anthropos : Δώστε προσοχή με ποιον μοιράζεστε την σεξουαλική σας ενέργεια.\nΕίμαστε ότι βλέπουμε και ότι δεν βλέπουμε. Είμαστε οι σκέψεις μας, τα λόγια μας, οι πράξεις μας. Είμαστε οι επιλογές μας.\nΕπιλέγουμε με ποιο τρόπο θα κινηθούμε στη ζωή μας. Με ποιους θα συνδεθούμε, ποιους θα απορρίψουμε, ακόμα (όσο κι αν φαίνεται περίεργο) επιλέγουμε και από ποιους θα απορριφτούμε. Συνδεόμαστε μεταξύ μας με σκέψεις και συναισθήματα που δημιουργούν αόρατες συνδέσεις που ονομάζονται ενεργειακοί λώροι.\nΧρειάζεται να ξέρουμε ότι όταν έχουμε οποιασδήποτε μορφής σεξουαλική σχέση με κάποιον ενωνόμαστε με την ενέργειά του. Δεν έχει σημασία αν το σεξ μεταξύ μας είναι σε σωματικό ή σε διαλογιστικό επίπεδο. Δεν έχει σημασία αν ενώνονται τα σώματα ή τα πνεύματα μας. Σε κάθε ένωση μας (με ένα ή με περισσότερα άτομα) παίρνουμε λίγη από την ενέργειά τους και τους δίνουμε λίγη από την δική μας. Δημιουργούνται έτσι δυνατές συνδέσεις και άσχετα από το πόσο ασήμαντες ή ανύπαρκτες μπορεί να θεωρήσει κάποιος ότι είναι, αυτές, μπορούν να αφήσουν πνευματικά συντρίμμια. Ιδιαίτερα στους ανθρώπους που είναι ασυνείδητοι και που δεν εξασκούν κανενός είδους ενεργειακό καθαρισμό είτε σε σωματικό είτε σε συναισθηματικό είτε σε άλλο επίπεδο.\n«Ποτέ μην κοιμάστε ποτέ με κάποιον με τον οποίο δε θα θέλατε να είστε»\nΣεβαστείτε τον εαυτό σας και κάνετε θετικές ερωτικές επιλογές στη ζωή σας. Μην αφήνετε κανέναν να απωθήσει την θετική σας ενέργεια και να γεμίσει με την δική του αρνητική ενέργεια τη ζωή σας.\nΚαι όσον αφορά την πολυγαμία ή την πολυσυντροφικότητα το πόσο ικανός είναι ο καθένας μας να διαχειριστεί την διαφορετικότητα των ενεργειών που εισβάλλουν μέσα του και ανακατεύονται με την δική του είναι ένα άλλο μεγάλο θέμα. Χρειάζεται να είναι κάποιος συνειδητός και να χρησιμοποιεί μετά από κάθε συνεύρεση τα ενεργειακά όπλα καθαρισμού που διαθέτει στα θησαυροφυλάκια της γνώσης του. Γιατί αν δεν το κάνει αυτό, θα βρεθεί (ενεργειακά πάντα) λόγω των συνδέσεων που έχουν αναπτυχτεί, να έχει σεξουαλική σχέση με οποιονδήποτε είχε συνευρεθεί με τον άνθρωπο που έκανε σεξ.\nΑλλά ας φύγουμε από την πολυγαμία και την πολυσυντροφικότητα κι ας προχωρήσουμε στο θέμα των σχέσεων. Έχετε ακούσει την φράση χώρισε από τον/ην σύντροφο αλλά ακόμα δεν έχει χωρίσει από τη σχέση μαζί της/ου; Ή χώρισε από τον/ην σύζυγο αλλά ακόμα δεν έχει χωρίσει από το γάμο της/ου;\nΑυτό είναι μια πραγματικότητα και συμβαίνει γιατί ο χωρισμός στην αρχή γίνεται σε νοητικό επίπεδο. Θέλει χρόνο για να συμβεί στο συναισθηματικό και στο ενεργειακό επίπεδο. Δυστυχώς οι περισσότεροι από εμάς δεν ξέρουν τον τρόπο για να διευκολύνουν αυτό το ενεργειακό διαζύγιο καθαρίζοντας την ενέργεια τους. Και ενώ κάνουν νοητικές προσπάθειες να ξεκόψουν από τον πρώην σύντροφό τους με κάποιο τρόπο εξακολουθούν να είναι δεσμευμένοι μαζί του ανακυκλώνοντας μνήμες και συναισθήματα…\nΜε ποιο τρόπο όμως μπορεί να καθαριστεί η σεξουαλική ενέργεια;\nΌπως είπαμε στην κάθε ερωτική επαφή, ανεξάρτητα αν υπάρχει αγάπη ή όχι, η ενέργεια του ενός συντρόφου αναμιγνύετε με την ενέργεια του άλλου. Παρακάτω μπορείτε να βρείτε ενεργειακούς τρόπους καθαρισμού και αποφόρτισης, θεραπευτικές διαλογιστικές ασκήσεις και τελετουργικά ώστε να μπορεί κάποιος χρησιμοποιώντας τους να κρατά την ενέργειά του καθαρή, απελευθερωμένη από τα αποτυπώματα του παρελθόντος και να είναι έτοιμος να προχωρήσει με «καθαρότητα» στη ζωή του απολαμβάνοντας τον εαυτό του.\nΚάποιοι τρόποι είναι απλοί αλλά δεν μπορούν να φέρουν αποτοξίνωση σε βαθύ επίπεδο. Το περπάτημα στο φύση, το κολύμπι στη θάλασσα με πρόθεση καθαρισμού είναι καλοί τρόποι αποφόρτισης και ανανέωσης αλλά δεν είναι αρκετοί.\nΈνας άλλος τρόπος είναι το μπάνιο με νερό και αλάτι. Και συνίσταται όχι μόνο για να καθαρίσει κάποιος την σεξουαλική του ενέργεια αλλά και για να αποφορτιστεί από την μέρα του, τη δουλειά, τα μαθήματα ή τα σεμινάρια. Ρίχνει πάνω του νερό, μετά αλάτι (χοντρό ή ψιλό, δεν έχει σημασία) τρίβει καλά το σώμα του με το αλάτι ώστε να καθαριστεί ενεργειακά και ξεπλένεται πάλι με νερό.\nΣε αυτό το καθάρισμα είναι πολύ σημαντική η πρόθεση αλλά και το να ζητήσει από το νερό να λειτουργήσει θεραπευτικά για εκείνον. Να τον καθαρίσει σε βάθος… Έρευνες έχουν αποδείξει ότι το νερό όχι μόνο ακούει αλλά και μεταβάλλει την δομή του ανάλογα τους ήχους και την δόνηση που αυτοί εκπέμπουν. Αν κάποιος χρησιμοποιήσει αυτή τη μέθοδο θα αισθανθεί την ενέργεια του πάλι φρέσκια και καθαρή.\nΜια πανάρχαια τεχνική ενεργειακού καθαρίσματος είναι το κάψιμο του φασκόμηλου μαζί με το λιβάνι. Το φασκόμηλο έχει καθαρτικές ενεργειακά ιδιότητες και είναι πολύ αποτελεσματικό. Μπορεί κάποιος να το χρησιμοποιήσει είτε για το ενεργειακό καθαρισμό του χώρου του είτε για τον καθαρισμό της αύρας του. Μπορεί να φέρει το θυμιατό μπροστά από κάθε του τσάκρα και να σπρώξει με το δεξί του χέρι τον καπνό τρεις φορές πάνω στο κάθε ενεργειακό του κέντρο έχοντας πάντα την πρόθεση καθαρισμού. Μετά κρατώντας το στο δεξί του χέρι, στριβεί δεξιόστροφα (σύμφωνα με τη φορά των δεικτών του ρολογιού) και καθαρίζει έτσι και το αυρικό του πεδίο.\nΈνας άλλος πιο ενεργειακός και πιο βαθύς τρόπος καθαρισμού της σεξουαλικής ενέργειας είναι η σύνδεση με τα τσάκρα. Μπορεί κάποιος να συντονιστεί με κάθε του τσάκρα και να αρχίσει να φαντάζεται ότι αναπνέει μέσα από το καθένα ξεχωριστά για όσο χρόνο χρειάζεται για να αποσυμφοριθεί η εγκλωβισμένη ενέργεια.\nΜπορεί ακόμα να του δανείσει και τη φωνή του και να αρχίσει να βγάζει ήχους απελευθέρωσης από κάθε ενεργειακό του κέντρο. Αυτοί οι ήχοι μπορεί να είναι μελωδικοί μπορεί να είναι και άγριοι, βαθείς, γρατζουνιστοί, ακόμα και τρομακτικοί. Είναι καλό να αφήσει το σώμα του ελεύθερο να εκφραστεί μέσα από τους ήχους χωρίς να κρίνει αν είναι όμορφοι ή άσχημοι. Χωρίς να κρίνει πιο είναι καλό και πιο κακό.\nΧρειάζεται το μυαλό να πάει πίσω και το σώμα να βγει μπροστά, ελεύθερο να εκφραστεί όπως θέλει για να πετύχει την θεραπεία του.\nΌμως η πιο αποτελεσματική τεχνική είναι το ενεργειακό κόψιμο των λώρων.\nΗ διαλογιστική άσκηση που ακόλουθη είναι από το βιβλίο της Margot Anand «Η Τέχνη της Καθημερινής Έκστασης» και βοηθά:\nΝα κόψετε και να καθαρίσετε τους ενεργειακούς λώρους σύνδεσης\nΣτην ταχεία επούλωση των πληγών μετά από το θάνατο κάποιου αγαπημένου προσώπου.\nΝα είστε σε θέση να χειριστείτε δυναμικά και με αυτοπεποίθηση κάθε κατάσταση.\nΠΡΟΕΤΟΙΜΑΣΙΑ: Χρειάζεστε δεκαπέντε με είκοσι λεπτά και σε αυτό το διάστημα δεν πρέπει να σας διακόψουν ούτε να σας ενοχλήσουν. Κάτι σημαντικό: εφόσον ξεκινήσετε το τελετουργικό πρέπει να το ολοκληρώσετε, ώστε η ενέργεια να μη μείνει εγκλωβισμένη σε κάποιο τσάκρα. Αν σας διακόψουν, επιστρέψτε και συνεχίστε από το σημείο που σταματήσατε.\nΕίναι κάλο πριν κάνετε την άσκηση να έχετε καθαρίσει το χώρο σας ενεργειακά καίγοντας φασκόμηλο. Μπορείτε επίσης να ανάψετε κάποιο αρωματικό στικ και κεράκια με την πρόθεση να διαμορφώσετε έναν ιερό θεραπευτικό για σας χώρο.\nΕΦΑΡΜΟΓΗ: Κλείστε τα μάτια και πάρτε μερικές βαθιές αναπνοές. Με τα μάτια κλειστά, συγκεντρωθείτε στο πρόσωπο ή στην κατάσταση με τα οποία νιώθετε πως υπάρχουν εκκρεμότητες (η λύπη από έναν άλυτο χωρισμό, μια ξαφνική αναχώρηση, κάποιος από τη δουλειά με τον οποίο δεν νιώθετε άνετα, κ.λπ.).\nΞαναφέρτε το χέρι στο ηλιακό πλέγμα λέγοντας: «Παίρνω πίσω τη δύναμη μου». Καθώς αγγίζετε το ηλιακό πλέγμα, εισπνεύστε και φανταστείτε την ενέργεια να μπαίνει ελικοειδώς βαθιά στο σώμα σας. Πάρτε βαθιά αναπνοή και νιώστε τη δύναμη να ξανάρχεται σε σας.\nΣυνεχίστε μ’ αυτό τον τρόπο. Επαναλάβετε τα παραπάνω βήματα για κάθε τσάκρα. Καθώς φέρνετε τα χέρια στο στήθος, φανταστεί τη χορδή ενέργειας να βγαίνει από το κέντρο της καρδιάς και να κατευθύνεται στο δικό του/της κέντρο. Επαναλάβετε την κίνηση της αποκοπής της χορδής γι’ αυτό το τσάκρα: εισπνεύστε βαθιά, ανασηκώστε τα χέρια, εκπνεύστε δυνατά, κόφτε τη χορδή, δώστε του/της πίσω τη δύναμή του/της, πάρτε πίσω τη δική σας δύναμη.\nΚάντε το και με το λαιμό, το τρίτο μάτι και την κορυφή της κεφαλής, μετά με την κοιλιά και, τέλος, με το κέντρο της σεξουαλικότητας.\nΥΠΟΔΕΙΞΕΙΣ: Μην ανησυχείτε αν το κάνετε «ακριβώς όπως πρέπει». Αν καταλαβαίνετε το σκοπό, θα βρείτε το δικό σας τρόπο να το κάνετε. Είναι σημαντικό το κόψιμο να γίνεται γρήγορα και ενεργητικά, και η δήλωση «σου επιστρέφω τη δύναμή σου και παίρνω πίσω τη δύναμή μου» να προφέρεται δυνατά και καθαρά.\nΑντί για αιθέραιο μέντας μπορείτε να χρησιμοποιήσετε φασκόμηλο ή πομάδα από την aura soma.\nΠΡΟΣΟΧΗ: Η πιο συνηθισμένη παρεξήγηση που μπορεί να γίνει σ’ αυτή την τελετουργία είναι να νομίσετε ότι κόβετε κάθε σχέση μ’ αυτό το πρόσωπο. Όχι! Μόνο όταν αποκτήσετε ξανά όλη την ενέργειά σας μπορείτε να είστε πραγματικοί φίλοι! Θυμηθείτε: Η δύναμη είναι εστιασμένη ενέργεια. Ξεκινήστε με τον εαυτό σας! Μόνο τότε μπορείτε να επιλέξετε ελεύθερα τι είδους σχέση επιθυμείτε. Μπορείτε να συνεχίσετε να αγαπιέστε χωρίς να χάνετε ενέργεια ή να τη σπαταλάτε ασυνείδητα.\nπερισσότερα:Δώστε προσοχή με ποιον μοιράζεστε την σεξουαλική σας ενέργεια.\nPosted by Ioanna Langadinou at 9:15 AM


EDIONYSOS | edionysos.gr - ό,τι γράφεται εδώ είναι είδηση: Ο ΣΥΛΛΟΓΟΣ ΓΥΝΑΙΚΩΝ ΑΓΙΟΥ ΣΤΕΦΑΝΟΥ ΠΑΡΟΥΣΙΑΖΕΙ ΒΙΒΛΙΟ ΤΟΥ ΣΥΓΓΡΑΦΕΑ ΚΩΣΤΑ ΑΚΡΙΒΟΥ\nΟ ΣΥΛΛΟΓΟΣ ΓΥΝΑΙΚΩΝ ΑΓΙΟΥ ΣΤΕΦΑΝΟΥ ΠΑΡΟΥΣΙΑΖΕΙ ΒΙΒΛΙΟ ΤΟΥ ΣΥΓΓΡΑΦΕΑ ΚΩΣΤΑ ΑΚΡΙΒΟΥ\nΟ ΣΥΛΛΟΓΟΣ ΓΥΝΑΙΚΩΝ ΑΓΙΟΥ ΣΤΕΦΑΝΟΥ και οι εκδόσεις ΜΕΤΑΙΧΜΙΟ παρουσιάζουν την ΚΥΡΙΑΚΗ 15 ΦΕΒΡΟΥΑΡΙΟΥ 2015 το βιβλίο του Κώστα Ακρίβου "ΑΛΛΑΖΕΙ ΠΟΥΚΑΜΙΣΟ ΤΟ ΦΙΔΙ" στην ΑΙΘΟΥΣΑ ΕΚΔΗΛΩΣΕΩΝ ΤΟΥ ΣΥΛΛΟΓΟΥ ώρα 18.00...\nΕίμαι τυχερός ή όχι που γεννήθηκα Έλληνας ;...\nΑυτό είναι το ερώτημα που βασανίζει έναν συγγραφέα από τη στιγμή που ακούει κάποιον Τούρκο να μιλάει προσβλητικά για τη χώρα του.\nΓια να βρει την απάντηση, ταξιδεύει σε πόλεις και χωριά, συναντιέται με συνηθισμένους αλλά και παράξενους ανθρώπους, σκοντάφτει πάνω σε σκοτεινές σελίδες της Ιστορίας, νοσταλγεί πρόσωπα λαμπρά όσο και αδικημένα.\nΈνα στοίχημα πρέπει να κερδηθεί, ένα μυστήριο ψάχνει τη λύση του, μια περιπέτεια έχει μόλις αρχίσει. Ένα μυθιστόρημα φτιαγμένο με τα υλικά του χρονικού, της αυτοβιογραφίας, του οδοιπορικού, των απομνημονευμάτων και της μαρτυρίας.\nΈνα βιβλίο στοχασμού, γέλιου και συγκίνησης για όσα μας κάνουν (ή δεν μας κάνουν) υπερήφανους.\nΟ Κώστας Ακρίβος έχει εκδώσει μυθιστορήματα, διηγήματα και ανθολογίες, ενώ πήρε μέρος στη συγγραφή δύο σχολικών εγχειριδίων.\nΒιβλία του έχουν μεταφραστεί σε αρκετές ευρωπαϊκές γλώσσες.\nΕίναι μέλος της Εταιρείας Συγγραφέων και συνεργάτης σε διάφορα ηλεκτρονικά και έντυπα μέσα για θέματα που αφορούν το βιβλίο.\nΔιευθύνει τη σειρά των εκδόσεων ΜΕΤΑΙΧΜΙΟ "Μια πόλη στη λογοτεχνία".\nΑΠΟ ΤΟ Δ.Σ. ΤΟΥ ΣΥΛΛΟΓΟΥ ΓΥΝΑΙΚΩΝ ΑΓΙΟΥ ΣΤΕΦΑΝΟΥ


00:01 - 19/06/17\nΙδού πού αποτυγχάνουν οι περισσότερες startup\nτου Σαράτ Σαράν\nΑν νομίζετε ότι το στήσιμο μιας startup είναι δύσκολο, δοκιμάστε να μετατρέψετε μία startup σε κανονική εταιρεία. Πολλές από τις προκλήσεις που αντιμετωπίζουν οι επιχειρηματίες κατά τη διάρκεια της φάσης έναρξης μιας νεοφυούς επιχείρησης μπορούν εύκολα να ξεπεραστούν με ένα συνδυασμό αφοσίωσης, ικανότητας και πόρων.\nΑλλά το να πάρεις τη startup στο επόμενο επίπεδο απαιτεί όλα αυτά και πολλά άλλα ταυτόχρονα. Για να το κάνετε, θα χρειαστείτε υπομονή, εμπειρία, αποφασιστικότητα και κάτι που ονομάζω πνευματική ευκινησία.\nΑς επικεντρωθούμε στο τελευταίο αυτό στοιχείο, την πνευματική ευκινησία, καθώς είναι το λιγότερο προφανές από τα χαρακτηριστικά αυτά. Η πνευματική ευκινησία είναι η ικανότητα ενός ατόμου να είναι ευκίνητος και προσαρμοστικός μπροστά σε μεγάλες αντιξοότητες. Αυτό μπορεί να εφαρμοστεί σε όλες σχεδόν τις πτυχές μιας αναπτυσσόμενης επιχείρησης, από την πρόσληψη και την απόλυση εργαζομένων μέχρι τη μίσθωση γραφείων. Το μυαλό σας δεν μπορεί να κολλήσει προς μία κατεύθυνση· πρέπει να είναι ευκίνητο και πρόθυμο να αποκλίνει από την αρχική πορεία.\nΕίναι φυσιολογικό για μια startup να κάνει τουλάχιστον μία βασική μεταστροφή κατά τη διάρκεια της ζωής της· για την ακρίβεια, και δύο ή τρεις μεγάλες μεταστροφές δεν είναι τόσο ασυνήθιστες. Αυτό ισχύει ιδιαίτερα για τις νεοσύστατες εταιρείες τεχνολογίας, όπου οι τάσεις της αγοράς κινούνται με την ταχύτητα του φωτός. Εάν η επιχείρησή σας θέλει να συμβαδίσει, οι πιθανότητες είναι ότι θα καταλήξετε να κάνετε μια μεταστροφή κάποια στιγμή.\nΑυτό συνέβη με την Kabam, τη startup για κινητά παιχνίδια. Έχοντας αρχικά την ονομασία Watercooler, άρχισε να ασχολείται με την τρέλα της κοινωνικής δικτύωσης στα μέσα της δεκαετίας του 2000 ως ένα κοινωνικό δίκτυο ειδικά προσαρμοσμένο στους θαυμαστές των σπορ και της τηλεόρασης. Αν και η Watercooler γνώρισε μια κάποια επιτυχία, κατέστη σαφές στον συνιδρυτή και διευθύνοντα σύμβουλο της επιχείρησης, Kevin Chou, ότι η εταιρεία δεν θα ήταν σε θέση να φτάσει τη Facebook και τη LinkedIn στον αγώνα για τα δολάρια των διαφημίσεων.\nΈτσι, αντί να χτυπήσει το κεφάλι του στον τοίχο, ο Kevin αποφάσισε να κάνει μία μεγάλη μεταστροφή. Πήρε την τεχνολογία της εταιρείας και την εστίασε εκ νέου για να εξυπηρετήσει μια αναδυόμενη αγορά που είχε προκύψει χάρη στην κοινωνική δικτύωση: το κοινωνικό video gaming. Το στοίχημα του Kevin αποδείχθηκε εξαιρετικά επιτυχημένο και οι πρώτοι τίτλοι παιχνιδιών της εταιρείας εξαπλώθηκαν σαν κύμα μέσω του τεράστιου κοινωνικού δικτύου του Facebook. Αλλά αφού το Facebook τροποποίησε τους όρους και άρχισε να παίρνει το 30% των εσόδων των προγραμματιστών παιχνιδιών το 2011, η εταιρεία δεν ήταν πλέον κερδοφόρα. Αυτό οδήγησε στην επόμενη μεγάλη μεταστροφή του Kevin στο mobile gaming, η οποία αποδείχθηκε ότι ήταν η καλύτερη κίνηση. Ο Kevin επικεντρώθηκε στην οικοδόμηση του ταλέντου και της επιχείρησής του για τα κινητά παιχνίδια και τον Δεκέμβριο του 2016 συμφώνησε να πουλήσει το πιο κερδοφόρο στούντιό του στη Netmarble για 800 εκατομμύρια δολάρια.\nΕξάλλου, υπάρχει και η ON24, η εταιρεία τεχνολογίας μάρκετινγκ που ίδρυσα πριν από περίπου 15 χρόνια. Ενισχύουμε τις επιχειρήσεις ώστε να προσελκύουν τους πελάτες και να διευρύνουν τις προοπτικές τους σε μεγάλη κλίμακα μέσω της πλατφόρμας webinars προώθησης. Αλλά αν μου λέγατε όταν ξεκινούσα την εταιρεία πριν από χρόνια ότι θα ηγούμουν μιας εταιρείας που επιτρέπει σε άλλες εταιρείες να δημιουργούν webinars, το πιθανότερο είναι ότι θα ρωτούσα: «Τι είναι ένα webinar;».\nΑυτό συμβαίνει επειδή η ON24 ξεκίνησε ως μια ειδησεογραφική πλατφόρμα πολυμέσων, η οποία επικεντρώθηκε στον επενδυτή λιανικής, σαν μια ηλεκτρονική έκδοση του CNBC. Όλα πήγαιναν υπέροχα για την εταιρεία – μέχρι που οι αγορές κατέρρευσαν. Η φούσκα του dot-com στα τέλη της δεκαετίας του ’90 μας ανάγκασε να παρεκκλίνουμε από την αρχική πορεία μας. Αναρωτηθήκαμε: «Τι θα μπορούσαμε να κάνουμε με αυτή την τεχνολογία streaming εκτός από κάτι που να σχετίζεται με τα μέσα ενημέρωσης;». Καταλάβαμε ότι ο ίδιος ψηφιακός μετασχηματισμός που αναδιαμόρφωνε τη βιομηχανία ειδήσεων επηρέαζε επίσης και τις παραδοσιακές επιχειρηματικές επικοινωνίες. Εκεί γεννήθηκε η ιδέα για ένα webcast προώθησης και αποφασίσαμε να επικεντρωθούμε στο να βοηθήσουμε τις εταιρείες να δημιουργήσουν ψηφιακές εμπειρίες μέσω του Διαδικτύου για να συνεργαστούν με τους πελάτες τους.\nΕκεί όπου οι περισσότερες επιχειρήσεις αποτυγχάνουν είναι όταν στρέφονται πολύ μακριά από τη βασική τους δραστηριότητα. Φανταστείτε έναν διευθύνοντα σύμβουλο μιας εταιρείας άνθρακα που στρέφει την επιχείρησή του μακριά από την εξόρυξη άνθρακα, προς την κατασκευή ανεμογεννητριών. Ενώ και οι αιολικές εγκαταστάσεις και ο άνθρακας παράγουν ενέργεια, οι δύο κλάδοι μοιράζονται πολύ λίγα κοινά χαρακτηριστικά και απαιτούν πολύ διαφορετικές δεξιότητες και εργατικό δυναμικό.\nΜπορείτε να ελαχιστοποιήσετε τους κινδύνους μιας μεταστροφής, εφαρμόζοντας τις βασικές γνώσεις και το ταλέντο σας σε μια διαφορετική χρήση. Οι υπάλληλοι της Kabam πήραν την εμπειρία που απέκτησαν δημιουργώντας το δικό τους κοινωνικό δίκτυο για να φτιάξουν ένα προϊόν – παιχνίδια κοινωνικής δικτύωσης – ειδικά σχεδιασμένο για να εξυπηρετήσει αυτή την αγορά. Στην ON24, πήραμε ένα προϊόν που αναπτύχθηκε για ειδήσεις και επεκτείναμε την αξία του στο marketing.\nΗ εκ νέου ανακάλυψη του τροχού είναι δαπανηρή και χρονοβόρα· το να κάνεις μια μεταστροφή δεν χρειάζεται να είναι, όμως. Η εταιρεία σας είναι γεμάτη από ταλαντούχους ανθρώπους που μπορούν να παραδώσουν περισσότερα από απλώς ένα προϊόν για μια αγορά. Μην φοβάστε να αποκλίνετε από το αρχικό επιχειρηματικό σας σχέδιο εάν τα πράγματα δεν λειτουργούν – οι επενδυτές σας θα το καταλάβουν και οι εργαζόμενοί σας θα ανταποκριθούν στην πρόκληση.


Σιμεόνε: «Υπάρχει άλλο πνεύμα στην ομάδα πλέον» – ΑW NEWS\nΣτην βελτίωση που δείχνουν οι ποδοσφαιριστές του, το τελευταίο χρονικό διάστημα, στάθηκε ο Ντιέγκο Σιμεόνε, μετά την νίκη της Ατλέτικο Μαδρίτης επί της Θέλτα με 2-0. Αναλυτικά παρακάτω όσα δήλωσε: «Από τον αγώνα με την Οσασούνα, η ομάδα έχει διαφορετικό πνεύμα. Μια διαφορετική επιθετικότητα, μια πολύ πιο γρήγορη μετάβαση, όλα είναι πολύ πιο ξεκάθαρα. Και\nΣτην βελτίωση που δείχνουν οι ποδοσφαιριστές του, το τελευταίο χρονικό διάστημα, στάθηκε ο Ντιέγκο Σιμεόνε, μετά την νίκη της Ατλέτικο Μαδρίτης επί της Θέλτα με 2-0.\n«Από τον αγώνα με την Οσασούνα, η ομάδα έχει διαφορετικό πνεύμα. Μια διαφορετική επιθετικότητα, μια πολύ πιο γρήγορη μετάβαση, όλα είναι πολύ πιο ξεκάθαρα. Και τα αποτελέσματα είναι εδώ. Ο εσωτερικός ανταγωνισμός αυξάνεται και αυτό είναι πολύ καλό. Εάν καταφέρνουμε να έχουμε αυτόν τον υγιή και δίκαιο ανταγωνισμό εσωτερικά, η ομάδα θα βγει νικήτρια.\nΕίμαι πολύ χαρούμενος για τον Λόντι (σ.σ. σκόραρε δις). Την περασμένη σεζόν, δεν μπορούσε να έχει τόσα λεπτά συμμετοχής λόγω της εξαιρετικής χρονιάς που έκανε ο Καράσκο, αλλά δεδομένων των χαρακτηριστικών του, της επικινδυνότητάς του και της αίσθησης του γκολ, ήταν σίγουρος ότι θα είχε κάποια ευκαιρία, αργά ή γρήγορα. Προπονείται πολύ καλά και το ποδόσφαιρο τον ανταμείβει».


Σοκολάτα / Ζάχαρη - Τσαι, Βοτανα & Αξεσουάρ Τσαγιού - Tsai.gr\nΣοκολάτες διαφορετικές από αυτές που έχουμε συνηθίσει. Διάφορες γεύσεις για αυτούς που λατρεύουν τη σοκολάτα υγείας και γάλακτος. Πιπέρι, φράουλα, φουντούκι, ολόκληροι κόκκοι καφέ και πολλά άλλα λαχταριστά συστατικά περιέχονται στις πλάκες σοκολάτας που σε μερικές περιπτώσεις ξεπερνούν σε περιεκτικότητα κακάο το 70%.\nΖεστή Σοκολάτα - Έχει Εξαντληθεί\nΑυτή η ζεστή σοκολάτα δεν είναι συνηθισμένη. Είναι σε στερεά μορφή (στικ) και όχι σε σκόνη. Βάζετε στο κύπελλο σας το στίκ με ζεστό γάλα ή νερό και η σοκολάτα λιώνει σιγά-σιγά. Το αποτέλεσμα είναι μια από τις πιο γευστικές ζεστές σοκολάτες που έχετε δοκιμάσει ποτέ.\nΚρύσταλλoι Μαύρης Ζάχαρης


PANELIAKOS, Boston USA: Αδειες φαρμακείων και σε μη φαρμακοποιούς, χωρίς περιορισμούς\nΑδειες φαρμακείων και σε μη φαρμακοποιούς, χωρίς περιορισμούς\nΤώρα να δεις τι θα γίνει με φαρμακοποιούς μαϊμούδες και γιατροσόφια!\nΣε φυσικά πρόσωπα που έχουν την ιδιότητα του φαρμακοποιού\nΣε φυσικά πρόσωπα που δεν έχουν την ιδιότητα του φαρμακοποιού\nΣε συνεταιρισμούς μέλη της Ομοσπονδίας Συνεταιρισμών Φαρμακοποιών Ελλάδας».\nΥπενθυμίζεται ότι τον περασμένο Ιούλιο ακυρώθηκε από την Ολομέλεια του Συμβουλίου της Επικρατείας (ΣτΕ) υπουργική απόφαση, η οποία προέβλεπε, μεταξύ των άλλων, ότι μπορούσαν να ιδρυθούν φαρμακεία από μη αδειούχους φαρμακοποιούς, υποχρεωτικά υπό εταιρική μορφή (Εταιρεία Περιορισμένης Ευθύνης), αρκεί ένα μέλος να είναι φαρμακοποιός και να έχει μετοχικό μερίδιο 20%. Το Ανώτατο Δικαστήριο δεν είχε μπει στην ουσία της υπόθεσης καθώς είχε κρίνει ότι οι προϋποθέσεις ίδρυσης φαρμακείων και τα θέματα του επαγγέλματος του φαρμακοποιού, ρυθμίζονται μόνο με νόμο ή Προεδρικό Διάταγμα, ώστε να μην υπάρχει νομικό κώλυμα.\nΜετά απο πιέσεις των θεσμών για να προχωρήσει το θέμα, η σημερινή τροπολογία παραπέμπει σε Προεδρικό Διάταγμα, το οποίο αναμένεται να εκδοθεί το επόμενο χρονικό διάστημα.\nΣύμφωνα με πηγές του υπουργείου Υγείας, πάντως, με βάση τις διατάξεις της προηγούμενης υπουργικής απόφασης (δηλ. της ακυρωθείσας από το ΣτΕ), το ενδιαφέρον για άδειες φαρμακείων από μη φαρμακοποιούς ήταν χαμηλό, καθώς είχαν κατατεθεί μόλις 10 αιτήσεις πανελλαδικά.


Ρεκόρ 4ετίας στην αύξηση της ανεργίας - Χαλκιδική Πολιτική\nΑρχική/Κοινωνία/Οικονομία/Ρεκόρ 4ετίας στην αύξηση της ανεργίας\nΤη μεγαλύτερη αύξηση, κατά την τελευταία 4ετία, κατέγραψε το ποσοστό ανεργίας, σύμφωνα με τα στοιχεία της ΕΛΣΤΑΤ. Συγκεκριμένα, η ανεργία στο α’ τρίμηνο του 2019 ανήλθε στο 19,2% του εργατικού δυναμικού. Ωστόσο, το αμέσως προηγούμενου τρίμηνο (δ’ 2018) ανερχόταν μόλις στο 18,7%.\nΜε άλλα λόγια, αυξήθηκε κατά 0,5 μονάδες. Επίσης, ο αριθμός των ανέργων αυξήθηκε κατά 3,0%,κατά την ίδια περίοδο. Έτσι έφτασαν τα 3,814 εκατομμύρια.\nΠρόκειται για τη μεγαλύτερη αύξηση που καταγράφεται μεταξύ του α’ τριμήνου ενός έτους και του δ’ τριμήνου του προηγούμενου. Η εξέλιξη αυτή “ευθυγραμμίζεται” με παρόμοιες ενδείξεις οι οποίες καταγράφονται τελευταία σε άλλους “δείκτες” της απασχόλησης, όπως του ΟΑΕΔ αλλά και του πληροφοριακού συστήματος “Εργάνη”, σύμφωνα με τους οποίους φαίνεται μια ορισμένη κάμψη των ρυθμών μείωσης των ανέργων. Οι τάσεις αυτές συμφωνούν και με τους χαμηλότερους, σε σχέση με πέρσι, ρυθμούς αύξησης του ΑΕΠ.\nΜάλιστα, στο “μέτωπο” της απασχόλησης, κατά το διάστημα 2016 – 2018, καταγραφόταν είτε στασιμότητα, είτε μείωση του ποσοστού ανεργίας για το εξεταζόμενο διάστημα. Συγκεκριμένα, μεταξύ δ’ τριμήνου 2016 και α’ τριμήνου 2017 η ανεργία έπεσε 0,2 μονάδες (από το 23,5% στο 23,3%). Μεταξύ δ’ τριμήνου 2017 και α’ τριμήνου 2018 δεν υπήρξε καμία μεταβολή, καθώς η ανεργία παρέμεινε “κολλημένη” στο 21,2%. Τελευταία φορά, πριν το 2018-2019, κατά την οποία σημειώθηκε αύξηση του ποσοστού ανεργίας ήταν μεταξύ δ’ τριμήνου 2015 και α’ τριμήνου 2016 (0,5 μονάδες). Συνεπώς, κατά την περίοδο 2018 – 2019, σημειώνεται μια αντιστροφή των τάσεων εξέλιξης της ανεργίας. Αντί για στασιμότητα ή μείωση, καταγράφεται αύξηση.\nΝα σημειωθεί, διαχρονικά, τόσο προ όσο και μετά κρίσης, στο εν λόγω διάστημα παρατηρούνταν αύξηση του ποσοστού ανεργίας, λόγω “εποχικότητας”. Ωστόσο, κατά την τελευταία τριετία, λόγω της γενικότερης αύξησης της ανεργίας, το φαινόμενο αυτό δεν σημειωνόταν. Αυτό φαίνεται πως αποτελεί παρελθόν.\nΠώς αμείβεται η 28η Οκτωβρίου στον ιδιωτικό τομέα


Ψήφος εμπιστοσύνης: Η κυβέρνηση Τσίπρα πήρε παράταση ζωής από 151 βουλευτές | "Ενδείξεις-Αποδείξεις"\nΟλοκληρώθηκε η κοινοβουλευτική διαδικασία για την παροχή ψήφου εμπιστοσύνης στην κυβέρνηση του Αλέξη Τσίπρα. Με 151 ψήφους υπέρ, η κυβέρ...\nΟλοκληρώθηκε η κοινοβουλευτική διαδικασία για την παροχή ψήφου εμπιστοσύνης στην κυβέρνηση του Αλέξη Τσίπρα. Με 151 ψήφους υπέρ, η κυβέρνηση αναμένεται να καταθέσει τη Συμφωνία των Πρεσπών, ενώπιον Επιτροπών και Ολομέλειας, εντός των επόμενων ημερών. Ψήφο εμπιστοσύνης στην κυβέρνηση, εκτός της Κοινουβουλευτικής Ομάδας του ΣΥΡΙΖΑ, έδωσε ο Θανάσης Παπαχριστόπουλος, η υπουργός Τουρισμού Έλενα Κουντουρά, ο Κώστας Ζουράρις, η Κατερίνα Παπακώστα καθώς και ο διαγραφείς από το Ποτάμι, Σπύρος Δανέλλης.\nΝαι στην εμπιστοσύνη στην κυβέρνηση έδωσε και ο Βασίλης Κόκκαλης, με επιστολική ψήφο. «Όχι» ψήφισαν 148 βουλευτές, ενώ δεν υπήρξε κανένα «παρών». Η διήμερη συζήτηση στη Βουλή έγινε σε υψηλούς τόνους και εν μέσω αλληλοκατηγοριών μεταξύ του Αλέξη Τσίπρα, Κυριάκου Μητσοτάκη και των κομμάτων της αντιπολίτευσης, με τη Συμφωνία των Πρεσπών να βρίσκεται στο επίκεντρο της αντιπαράθεσης.\nΓια «τελευταία πράξη μιας πολιτικής φαρσοκωμωδίας» έκανε λόγο Κυριάκος Μητσοτάκης, χαρακτηρίζοντας ως «κόμμα ακορντεόν» τους Ανεξάρτητους Έλληνες. Μιλώντας στη Βουλή κατά τη συζήτηση για την παροχή ψήφου εμπιστοσύνης στην κυβέρνηση, αναφέρθηκε σε «κοινοβουλευτικό ελιγμό με τριπλό στόχο: να αγκιστρωθεί ο κ. Τσίπρας, λίγο ακόμη στην εξουσία, να στρωθεί ο δρόμος για την επιζήμια Συμφωνία των Πρεσπών και να κρατηθεί στη ζωή το μόρφωμα των ΑΝΕΛ».\nΠαρατήρησε επίσης ότι τέσσερις από τους έξι βουλευτές οι οποίοι είχαν εκδηλώσει δημόσια την πρόθεσή τους να στηρίξουν την κυβέρνηση και δεν ανέβηκαν στο βήμα για να αιτιολογήσουν την ψήφο τους. «Δύο είναι στην Κίνα, δύο κάνουν τους Κινέζους», δήλωσε χαρακτηριστικά. Ο πρόεδρος της ΝΔ απάντησε και στον Αλέξη Τσίπρα στον απολογισμό της κυβέρνησής του που έκανε στην εναρκτήρια ομιλία του και υπερασπίστηκε την περίοδο διακυβέρνησης Αντώνη Σαμαρά.\nΗ Φώφη Γεννηματά κατηγόρησε τον Αλέξη Τσίπρα ότι έδωσε συγχωροχάρτι στον καραμανλισμό για να κατηγορήσει για τα πάντα το ΠΑΣΟΚ. Υποστήριξε επίσης ότι το ΚΙΝΑΛ είναι ο μόνος εκφραστής της κεντροαριστεράς στην Ελλάδα. «Οι πολιτικές διαφορές λύνονται στην κάλπη και εκεί σας περιμένει ο ελληνικός λαός. Πλειοψηφία αλά καρτ στις δημοκρατίες δεν υπάρχει.\nΗ δημοκρατία δεν είναι αριθμητική, είναι ουσία. Τι σχέση μπορεί να έχουν οι πρόθυμοι ακροδεξιοί που σας στηρίζουν με τα στελέχη του ΣΥΡΙΖΑ και τον κόσμο που σας στήριξε; Καμία! Τελειώσατε! Φύγετε τώρα! Αλλά τρέμετε την κρίση του λαού και θέλετε να κερδίσετε λίγους ακόμα μήνες εξουσίας», είπε η πρόεδρος του ΚΙΝ.ΑΛ. απευθυνόμενη στον πρωθυπουργό.\nΤόνισε επίσης ότι η χώρα χρειάζεται μια νέα σελίδα στην οποία δεν μπορεί να την οδηγήσει ο Αλέξης Τσίπρας τον οποίο χαρακτήρισε τοξικό. «Προτείνω στον κ.Τσίπρα. Ορίστε ημερομηνία εκλογών. Μια χαρά προλαβαίνουμε να ψηφίσουμε την αναθεώρηση του άρθρου 86 περί ευθύνης υπουργών», υπογράμμισε, μεταξύ άλλων, η πρόεδρος του Κινήματος Αλλαγής.\n"Ενδείξεις-Αποδείξεις": Ψήφος εμπιστοσύνης: Η κυβέρνηση Τσίπρα πήρε παράταση ζωής από 151 βουλευτές


Η ήπια κατανάλωση μπύρας μπορεί να κάνει καλό στην καρδιά σας.\nΕπίπεδα χοληστερίνης στο αίμα:\nΑντίσταση της ινσουλίνης:\nΠαράγοντες που επιφέρουν επιπλοκές:\nΗ ήπια κατανάλωση μπύρας μπορεί να προσφέρει πολλές βιταμίνες στον οργανισμό. Όμως, είναι σημαντικό να θυμόμαστε ότι καμία τροφή από μόνη της δεν παρέχει το σύνολο των ζωτικών ιχνοστοιχείων, που έχει ανάγκη ο οργανισμός μας. Έτσι, η μπύρα πρέπει πάντα να καταναλώνεται με μέτρο και ν” αποτελεί μέρος μιας ισορροπημένης διατροφής.\nΠηγή: Τα οφέλη της ήπιας κατανάλωσης μπύρας – The Brewers of Europe


Ένας κύκλος άλλος\nΕφημερίδα, ΤΟ ΒΗΜΑ, 17/05/2020\nΣυνηθίζουμε να μιλάμε, σε κάθε καμπή του χρόνου, για έναν νέο κύκλο. Το «τέλος» του συναγερμού για τον ιό είναι μια τέτοια καμπή στις μέρες μας, μόνο που ο κύκλος που έχει ήδη ανοίξει δεν είναι νέος, είναι άλλος.\nΚάθε «ενότητα» του χρόνου συνυφαίνεται με την προηγούμενη. Αυτό που ακολουθεί έχει πάντα μέσα του κάθε τι που προηγήθηκε. Ο άλλος κύκλος που έχουμε εισέλθει διαφέρει ριζικά. Ορίζεται από έναν «προνομιούχο» παράγοντα. Τον θάνατο ή την απειλή του. Όλα μπορεί να ανατραπούν. Τώρα γνωρίζουμε καλύτερα, ότι όσο και αν θέλουμε να ξεφύγουμε από την πραγματικότητα, αυτή θα μας επαναφέρει στα όριά μας.\nΆλλος κύκλος, νέα περίσταση. Μπροστά σε αυτή τη νέα συνθήκη βρισκόμαστε όλοι, με την απαίτηση της ατομικής ευθύνης δεδομένη, με πρώτη όμως την ευθύνη των πολιτικών δυνάμεων, σε αυτόν τον ριζικά άλλο κύκλο του χρόνου.\nΔεν είναι κακό να επαναλαμβάνουμε ότι η Κυβέρνηση ανταποκρίθηκε υποδειγματικά στην αιφνίδια απειλή. Ο δημόσιος έπαινος έχει παιδαγωγική αξία. Προτρέπει και ενθαρρύνει. Σε μια στιγμή μάλιστα που η ίδια η Κυβέρνηση καλείται να αντιληφθεί, να μιλήσει, να επεξηγήσει με ειλικρίνεια, χωρίς πολιτικές φοβίες, για τα χαρακτηριστικά και τις απαιτήσεις αυτού του άλλου κύκλου.\nΗ νέα μέθοδος, αυτή είναι η ευθύνη της Κυβέρνησης. Και η νέα μέθοδος θα αναπτυχθεί γύρω από μια νέα εμπιστοσύνη. Αυτή θα κριθεί από την αντιμετώπιση του προβλήματος της οικονομίας, την προστασία της εργασίας, τη δίκαιη αξιοποίηση των διαθέσιμων πόρων, και τη μεταρρύθμιση στο κράτος, τις αλλαγές στον πυρήνα του και την αμφισβήτηση της δουλοκτητικής φύσης του.\nΕκεί που είναι εύκολες οι διακηρύξεις, εκεί κατοικεί και η υπονόμευσή τους. Μια νέα επικοινωνία, που φέρνει στο φως τις ανάγκες και τις δυσκολίες της εποχής, που μιλάει για τα εμπόδια και τα υπογραμμίζει, θα έλθει να στηρίξει την αναγκαία εμπιστοσύνη, τόσο χρήσιμη για την ερχόμενη πρωτόγνωρη φάση.\nΗ στάση της Αντιπολίτευσης στη σύντομη περίοδο της απομόνωσης προλέγει ίσως μια αλλαγή των μεθόδων της. Θα ήταν ευκταίο. Κυρίως για την αξιωματική αντιπολίτευση, που είναι λογικό να συνομιλεί με τον πειρασμό των παλαιών τρόπων της, δείχνοντας όμως ενδιαφέρουσα αντοχή, που ίσως την κάνει ήδη άλλη, καθώς συνειδητοποιεί τις αλλαγές που έχουν συντελεσθεί και τις ανάγκες επεξήγησης και ερμηνείας που τις συνοδεύουν.\nΟ άλλος κύκλος έχει διάπλατα ανοίξει. Ανάμεσα στον κόσμο που κυκλοφορεί στις πλατείες, κυκλοφορεί και η παράσταση της προηγούμενης εποχής. Είναι ευκαιρία των πολιτικών δυνάμεων να γκρεμίσουν το φάντασμά της. Διαφορετικά ο επικίνδυνος πυρήνας του άλλου κύκλου θα μονοπωλήσει το «παιχνίδι».\nΕφημερίδα, ΤΟ ΒΗΜΑ, 26/04/2020\nΌλες οι κρίσεις στην ιστορία, όπως αυτή η μεγάλη υγειονομική των ημερών μας, προκαλούν ρωγμές στο οικοδόμημα. Μικρές ή μεγάλες, όπως οι ελαφρές ή ισχυρές σεισμικές δονήσεις.\nΡωγμές στην πεποίθηση της εδραιωμένης παντοδυναμίας. Η πίστη στην επιστήμη και την τεχνική έθρεψε τη φαντασία του απρόσβλητου και την αυτοπεποίθηση του άτρωτου. Η ρωγμή γίνεται όριο. Και επαναφέρει και την επιστήμη σε αυτό που η ίδια τόσο καλά γνωρίζει. Στο κάθε φορά όριό της. Από το οποίο ξεκινάει τη νέα αναζήτηση και τη νέα αναμέτρηση.\nΡωγμές στο ύφος επιβολής. Οι νέες συνθήκες καλούν σε μια νέα σχέση Κυβέρνησης και πολιτών. Το γνωστό ύφος κατεξουσίασης απορρίπτεται αυτόματα. Το πρόβλημα ξεπερνάει τις δυνατότητες της παραδοσιακής διαχείρισης. Ένας νέος τρόπος κερδίζει έδαφος και κάνει τα σταθερά βήματά του εκεί που άνοιξε η δόνηση το δρόμο.\nΡωγμές στην ανευθυνότητα. Αν χθες διαθέταμε την πολυτέλεια μιας ανευθυνότητας, σήμερα αυτή έχει διαγραφεί. Είναι αδιάφορο αν ο φόβος έφερε την ευθύνη. Και είναι πια πολύτιμη εμπειρία για το αύριο αύτη η ρωγμή. Αν παραμείνει ανοιχτή, θα μείνει και ζωογόνα.\nΕφημερίδα, ΤΟ ΒΗΜΑ, 03/05/2020\nΤα πράγματα έχουν πάρει νέα τροπή και νέο δρόμο. Η αιφνίδια διαταραχή του καθημερινού βίου είναι κάτι περισσότερο από την ανατροπή μιας μηχανικής επανάληψης. Είμαστε αλλού. Ούτε επάνοδος στο παρελθόν νοείται, ούτε βεβαιότητα για την πορεία υπάρχει. Όλα μετέωρα.\nΜέσα στη θολή αυτή ατμόσφαιρα και καθώς τραβιέται η κουρτίνα που την παραλάσσει, διαβάζεται από την αρχή το οικείο αλλά και ριζικά πια νέο σκηνικό. Εικόνες, πρόσωπα, λέξεις, διαρθρώνονται μέσα από μια νέα συνόψιση της πραγματικότητας. Το νέο υλικό κυλάει ήδη στην κοίτη του ποταμού.\nΗ χώρα αυτή συναντήθηκε με πολλά αδιέξοδα. Άλλα πραγματικά, άλλα κατασκευασμένα. Και οι άνθρωποι βρέθηκαν με ακουμπισμένο το πρόσωπο στον υψηλό τοίχο τους. Και άλλοτε αναδιπλώθηκαν διαλεκτικά, άλλοτε διάλεξαν την τυφλή σύγκρουση. Η ανακεφαλαίωση ξαναδιαβάζει τα αδιέξοδα. Και αρνείται την ενιαία και αδιατάρακτη τάξη των πραγμάτων. Γίνεται μέσα από την «ταλαιπωρία» κατανοητό ότι όλα μεταπίπτουν εύκολα από μια κατάσταση σε άλλη. Τίποτα δεν ριζώνει κάπου για πάντα.\nΈτσι η ανακεφαλαίωση είναι μια διαγραφή του ελκυστικού δογματισμού και της άκαμπτης φύσης του. Αυτό που δεν καταφέρνει η θεωρία, έρχεται η ζωή να το αναιρέσει και να το φωτίσει. Αυτό που δογματικά έχει προδιαγραφεί, δεν ισχύει. Το αύριο έχει μέσα του τον απρόβλεπτο εαυτό του. Ένα διαρκές νέο ζύγισμα της περίστασής μας είναι κάθε φορά αναγκαίο.\nΑπό τον συγκερασμό της σημερινής εντυπωσιακά έκτακτης εμπειρίας και της προηγούμενης σταθερής κατάστασης, προκύπτει ένα απόσταγμα γνώσης, που είναι πιο κοντά στη ρευστή και εύθραυστη φύση των πραγμάτων. Αν είναι έτσι, πρόκειται για μια νέα ισορροπία. Μέσα της καλούνται οι πολιτικές δυνάμεις, όχι μόνο η Κυβέρνηση, να επιχειρήσουν και να διατυπώσουν τη δική τους ανακεφαλαίωση. Και να μιλήσουν για το ρευστό κόσμο μας. Τις δυνατότητες και τα όριά μας. Η Αντιπολίτευση – κατανοητή η αμηχανία της – θα μπορούσε να εμπλουτίσει με τον δικό της λόγο τη συντελούμενη ανακεφαλαίωση. Η σωτήρια προσγείωση μας υποχρεώνει να ζυγίζουμε στο εξής τα πράγματα με τα ανθρώπινα σταθμά και μέτρα.


Ποντίκια του ίδιου φύλου αναπαράγονται επιτυχώς μεταξύ τους - Κατιούσα\nΑρχική/Κοινωνία/Επιστήμη/Ποντίκια του ίδιου φύλου αναπαράγονται…\nΠοντίκια του ίδιου φύλου αναπαράγονται επιτυχώς μεταξύ τους\nΤα θηλαστικά στα οποία συμπεριλαμβάνεται ο άνθρωπος, ο σκύλος, η γάτα και το ποντίκι αναπαράγονται μέσω της σεξουαλικής επαφής 2 φύλων. Γιατί ο άνθρωπος ή το ποντίκι δεν μπορούν να απαραχθούν όπως κάποιες σαύρες; Λίγα είναι μέχρι τώρα γνωστά για τους γενετικούς παράγοντες που αποτρέπουν την μονογονική αναπαραγωγή στα θηλαστικά.\nΣτο ζωικό βασίλειο υπάρχουν ορισμένα κατώτερα σπονδυλωτά είδη όπως μερικές σαύρες και ψάρια που μπορούν να αναπαραχθούν μονογονικά. Τα θηλαστικά στα οποία συμπεριλαμβάνεται ο άνθρωπος, ο σκύλος, η γάτα και το ποντίκι αναπαράγονται μέσω της σεξουαλικής επαφής 2 φύλων. Γιατί ο άνθρωπος ή το ποντίκι δεν μπορούν να απαραχθούν όπως κάποιες σαύρες; Η απάντηση βρίσκεται στο γενετικό υλικό (DNA), δηλαδή στο βιολογικό μακρομόριο το οποίο περιέχει κωδικοποιημένες όλες τις απαραίτητες πληροφορίες για την δημιουργία, την ανάπτυξη και την επιβίωση ενός οργανισμού. Λίγα είναι μέχρι τώρα γνωστά για τους γενετικούς παράγοντες που αποτρέπουν την μονογονική αναπαραγωγή στα θηλαστικά.\nΣε μια πρόσφατη έρευνα που δημοσιεύτηκε στο περιοδικό Cell Stem Cell1 ερευνητές προχώρησαν μερικά βήματα προς αυτήν την κατεύθυνση. Ειδικότερα χρησιμοποίησαν DNA από 2 θηλυκά ποντίκια για να δημιουργήσουν υγιή μικρά ποντίκια, κάποια από τα οποία μεγάλωσαν και ζευγάρωσαν επιτυχώς. Στην ίδια μελέτη παρήγαγαν ποντίκια χρησιμοποιώντας το γενετικό υλικό από 2 αρσενικά ποντίκια, ωστόσο οι απόγονοί τους έζησαν μόνο για λίγες μέρες.\nΗ μέθοδος που χρησιμοποιήθηκε για την δημιουργία ποντικιών από γονείς του ίδιου φύλου αποκάλυψε σημαντικούς γενετικούς παράγοντες που είναι απαραίτητοι για την ανάπτυξη υγιών εμβρύων. Αυτοί οι γενετικοί παράγοντες ανήκουν στην κατηγορία των γενετικών εντυπωμάτων. Με αυτόν τον όρο αναφερόμαστε σε επιγενετικές τροποποιήσεις του DNA, δηλαδή προσθήκη μικρών χημικών ομάδων στα νουκλεοτίδια που έχουν σαν αποτέλεσμα την απενεργοποίηση του γονιδίου που βρίσκεται στην συγκεκριμένη θέση. Μέχρι τώρα έχουν βρεθεί 100 περίπου γονίδια που είναι εντυπωμένα.\nΑξίζει να τονιστεί πως πολλά γονίδια κουβαλούν τέτοιες επιγενετικές τροποποιήσεις μόνο στο ένα φύλο. Ο συνδυασμός δυο ίδιων γονιδίων με όμοιες γενετικές τροποποιήσεις σε ένα έμβρυο –στην περίπτωση που οι γονείς ανήκουν στο ίδιο φύλο- οδηγεί στον θάνατο του.\nΈνα θηλυκό ποντίκι που γεννήθηκε από 2 μητέρες σκύβει πάνω από τα μικρά της\nΔιαγραφή των τροποιήσεων\nΣτην προσπάθεια τους να υπερκεράσουν αυτό το εμπόδιο, η ομάδα από την Κινέζικη Ακαδημία Επιστημών στο Πεκίνο χρησιμοποίησε απλοειδή εμβρυικα βλαστοκύτταρα που δημιουργήθηκαν είτε από σπέρμα ή ωάρια. Αυτά τα τα κύτταρα έχουν μόνο ένα σετ χρωμοσωμάτων και όπως τα περισσότερα κύτταρα περιέχουν τις γενετικές περιοχές που παράγουν τις προαναφερθείσες χημικές τροποποιήσεις.\nΣε μια διαδικασία δοκιμής και σφάλματος και αξιοποιώνας αποτελέσματα από προηγούμενες μελέτες, οι ερευνητές διέγραψαν με το λεγόμενο “μοριακό ψαλίδι” (CRISPR–Cas9) αυτές τις γενετικές περιοχές ανα όμαδες, αναζητώντας εκείνες που μπορούν να αφαιρεθούν χωρίς να επηρεάσουν την παραγωγή ενός υγιούς εμβρύου. Κατόπιν συνδύασαν ένα βλαστοκύτταρο προερχόμενο από ένα θηλυκό ποντίκι με ένα ωάριο από ένα άλλο θηλυκό ζώο με αποτέλεσμα την δημιουργία ποντικιών από δυο μητέρες. Επιπλέον εισήγαγαν ένα βλαστοκύτταρο από ένα αρσενικό ποντίκι μαζί με το σπέρμα ενός ακόμα αρσενικού σε ένα ωάριο χωρίς πυρήνα (και κατά συνέπεια DNA) για την δημιουργία απογόνων από 2 πατέρες.\nΜετά την διαγραφή τριων γενετικών περιοχών, οι επιστήμονες κατάφεραν να παράξουν 29 ζωντανά ποντίκια από 2 θηλυκά, 7 εκ των οποίων απέκτησαν τους δικούς τους απογόνους. Η ομάδα χρειάστηκε να διαγράψει 7 περιοχές για να παράξει 12 ποντίκια από 2 αρσενικούς γονείς- αλλά αυτά τα ποντίκια επέζησαν για 2 μόνο μέρες πρωτού υποκύψουν εξαιτίας προβλημάτων στην αναπνοή και περίσσιου υγρού στους ιστούς τους.\nΑυτά τα αποτελέσματα αποκάλυψαν κάποιες από τις πιο σημαντικές γενετικές περιοχές που αποτρέπουν τα θηλαστικά από την αναπαραγωγή ατόμων του ίδιου φύλου σύμφωνα με τον επικεφαλής ερευνητή, Zhou.\nΡιψοκίνδυνη διαδικασία και βιοηθικοί προβληματισμοί\nΟι επιστήμονες είναι σκεπτικοί για το αν αυτή η τεχνική θα μπορέσει ποτέ να εφαρμοστεί στους ανθρώπους. “Σχεδόν όλα, αν όχι όλα τα έμβρυα που αναπτύχθηκαν ήταν μη φυσιολογικά και δεν μπόρεσαν να επιβιώσουν” δήλωσε ο Jacob Hanna, ένας μοριακός γενετιστής από το Ινστιτούτο Έρευνας στο Rehovot στην Ισραήλ2. Η μελέτη είχε μόνο 14% επιτυχία από έμβρυα που προέκυψαν από 2 μητέρες και 2.5% από έμβρυα που προέκυψαν από 2 πατέρες. “Νομίζω ότι είναι σχεδόν αδύνατο να λάβει άδεια αυτή η τεχνική για κλινική εφαρμογή” είπε o Hanna. Σύμφωνα με τον ειδικό στην αναπαραγωγική βιολογία Allan Spradling, από το Ινστιτούτο Carnegie στην Βαλτιμόρη “Όταν αναπαράγεσαι, χρειάζεσαι κάθε δυνατό παράγοντα για να έχεις ένα καλό αποτέλεσμα. Δεν υπάρχουν ενδείξεις για το πόσο φυσιολογικά μπορεί να είναι αυτά τα ποντίκια, καθώς και το πόσο επιρρεπή μπορεί να είναι σε ασθένειες”. Προσθέτει “Δε νομίζω ότι αυτή η τεχνική θα μπορέσει να γίνει ρουτίνα και να επιτρέψει στους ανθρώπους να αποκτούν παιδιά από 2 πατέρες ή 2 μητέρες. Δεν καταλαβαίνουμε τη διαδικασία αρκετά καλά και θα ήταν ρίσκο να το πάμε τόσο μακριά”.\nΕίναι σημαντικό να τεθούν υπόψιν τα βιοηθικά ερωτήματα που προκύπτουν από την πιθανή χρήση της γενετικής μηχανικής στην ανθρώπινη αναπαραγωγή. Τα υποθετικά “μεταλλαγμένα” παιδιά θα είχαν άραγε ίση αντιμετώπιση από την κοινωνία; Θα είναι υγιή; Εφόσον δινόταν άδεια για γενετικές τροποποιήσεις εμβρύων για μη θεραπευτικούς σκοπούς, πόσο θα απείχε η χρήση τεχνικών της μοριακής βιολογίας όπως το μοριακό ψαλίδι (CRISPR–Cas9) που μπορεί να τροποποιεί κατά βούληση γονίδια, για την δημιουργία απογόνων με επιθυμητά χαρακτηριστικά; Είναι άραγε ηθικό να επέμβουμε στο ανθρώπινο γονιδίωμα για την δημιουργία απογόνων, χωρίς να συντρέχουν λόγοι υγείας; Τα παραπάνω ερωτήματα είναι δύσκολα και σίγουρα δεν μπορούν να απαντηθούν μόνο απο τους πολιτικούς ή τους ειδικούς επιστήμονες. Είναι απαραίτητο η κοινωνία να αποκτήσει γνώση της προόδου που συντελείται στις επιστήμες Υγείας και να συναποφασίσει με τους ειδικούς για τη χρησιμοποίηση των νέων τεχνολογιών.\nHealthy mice from same-sex parents have their own pups, Published online: 11 October 2018; doi:10.1038/d41586-018-06999-6\nCRISPR-Cas9 DNA Βιοηθική Βιολογία Βλαστοκύτταρα Θηλαστικά Ποντίκια Σπύρος Μερκούρης


ΚΚΕ – Σελίδα 2 – Σημειώσεις για τον Εμφύλιο\nΤα αποκαλυπτήρια του μνημείου και τα εγκαίνια του Μουσείου για τον Δημοκρατικό Στρατό Ελλάδας, στο χωριό Θεοτόκος του δήμου Κόνιτσας πραγματοποίησε σήμερα ο γγ της ΚΕ του ΚΚΕ, Δημήτρης Κουτσούμπας. Continue reading «Κόνιτσα: Ο Κουτσούμπας εγκαινίασε το Μουσείο του Δημοκρατικού Στρατού « →\n— Στις 10 π.μ., ο Κώστας Παπαδάκης, μέλος της ΚΕ και ευρωβουλευτής, θα επισκεφτεί τις εγκαταστάσεις της ΕΛΣΑ – SILGAN METAL PACKAGING, στου Ρέντη, για να συζητήσει με τους εργαζόμενους. Continue reading «Δραστηριότητες ΚΟ του ΚΚΕ, τριών ημερών: 6 στις 10 είναι για τον ΔΣΕ και μία για τη Χούντα! « →\nΕνα χρέος εκπληρώνεται αυτές τις μέρες. Στην καρδιά του Γράμμου, στο χωριό Θεοτόκος, η Κεντρική Επιτροπή του ΚΚΕ θα εγκαινιάσει Μουσείο και Μνημείο για τον Δημοκρατικό Στρατό Ελλάδας. Στα εγκαίνια θα παρευρεθεί ο ΓΓ της ΚΕ του ΚΚΕ, Δημήτρης Κουτσούμπας. Θα μιλήσει ο Δημήτρης Γόντικας, μέλος της ΚΕ του ΚΚΕ. Τα εγκαίνια θα γίνουν το Σάββατο 19 Αυγούστου, στις 11 π.μ. Continue reading «Νέο Μνημείο και Μουσείο για τον ΔΣΕ κατασκευάζονται στο χωριό Θεοτόκος του Γράμμου « →\nΜε ετικέτα Γράμμος,ΔΣΕ,ΚΚΕ,Σύγχρονη διαχείριση4 Σχόλια\nContinue reading «Μνημείο της ΚΝΕ στο Καλπάκι» →\nΑπόσπασμα από έκθεση του Α. Τζήμα με ημερομηνία 1/12/1950. Από το Φαράκος Γρ. Ο ΕΛΑΣ και η εξουσία, τομος Β, σελ 264.\nΑπό τις αρχές του 42, για νάμαστε σίγουροι από το καλοκαίρι του 1942, το κόμμα μας δεν είναι μόνο το κόμμα που καθοδηγεί την πλειοψηφία της εργατικής τάξης, πλατειά, πλατύτατα στρώματα λαϊκών μαζών στις πόλεις, μεγάλη μάζα της αγροτιάς, όχι μόνο καθοδηγεί και αναπτύσσει τον ένοπλο αντάρτικο αγώνα, μα είναι το Κόμμα που ασκεί εξουσία σε ένα μεγάλο μέρος της χώρας. Continue reading «Ο Ανδρέας Τζήμας για το ζήτημα της εξουσίας (1.12.1950)» →\nΜε ετικέτα Grenade,ΕΛΑΣ,ΚΚΕ,Λίβανος,Τζήμας5 Σχόλια\nΑναγνωρίζεται η σπουδαιότητα ενός μοναδικού ιστορικού ντοκουμέντου Continue reading ««Τι κι αν έπεσε ο Γράμμος, εμείς θα νικήσουμε» « →\nΜε ετικέτα Γράμμος,ΔΣΕ,ΚΚΕ12 Σχόλια\n26 Ιουνίου 2017 Πάνος\nΟ Περικλής Ροδάκης γράφει για τον Σιάντο (Η έκθεση του Σιάντου για τα Δεκεμβριανά και η έκθεση της 8ης Μεραρχίας του ΕΛΑΣ για τη μάχη της Αθήνας)\nΕπιμέλεια: Grenade Continue reading «Υπεράσπιση Σιάντου» →\nΜε ετικέτα Grenade,Ζαχαριάδης,ΚΚΕ,Ροδάκης,Σιάντος2 Σχόλια


Οικοσελίδα > Αθλητικα > Ισόπαλος ο Ηρακλής, μεγάλη νίκη για τον ΑΠΟΝΑ\nΣτην 20η αγωνιστική μπήκε το πρόγραμμα στο Πρωτάθλημα Επίλεκτης Κατηγορίας ΣΤΟΚ Alexander College.\nΟ πρωτοπόρος Ηρακλής Γερολάκκου έφερε ισοπαλία 2-2 εκτός έδρας με τον Ορφέα Λευκωσίας που στις τελευταίες έντεκα αγωνιστικές παραμένει αήττητος.\nΣτη Δευτέρα ο ΑΠΟΝΑ νίκησε με 5-1 την ΑΕΝ και μεγάλωσε τις αποστάσεις, σημαντική νίκη για τον Κορμακίτη.\nΟρφέας Λευκωσίας - Ηρακλής Γερολάκκου...2-2\nΟ Κορμακίτης - Άτλας Αγλαντζιάς...2-1\nΑΠΟΝΑ - ΑΕΝ...5-1\nΑΠΕΠ Πιτσιλιάς - ΑΕΚ Κοράκου...1-1\nΑσπίς Πύλας - Φοίνικας...1-1\nΟ αγώνας Δόξα Παλαιομετόχου - Εληά Λυθροδόντα θα διεξαχθεί την Κυριακή.\nΟ αγώνας Ροτσίδης Μάμμαρι - Λειβαδιακός / Σαλαμίνα Λειβαδιών δεν θα διεξαχθεί λόγω της γνωστής αποχώρησης της ομάδας των Λειβαδιών από το Πρωτάθλημα.


Amila Τούβλο για Yoga από Φελλό 7,6 x 15 x 23 cm Καφέ 48084\nHome > Αξεσουάρ > Όργανα Γυμναστικής > Bricks > AMILA Τούβλο για Yoga από Φελλό 7,6 x 15 x 23 cm\n130 άτομα το είδαν πρόσφατα\nAMILA Τούβλο για Yoga από Φελλό 7,6 x 15 x 23 cm\nΈνας πραγματικός βοηθός για κάθε Yoga session. Άνθεκτικό και φιλικό προς το περιβάλλον το συγκεκριμένο τουβλάκι AMILA υπόσχεται να πρωταγωνιστεί σε κάθε προπόνηση.\n• Διαστάσεις: 7,6 x 15 x 23 cm\n• Υλικό: Φελλός\nΦιλικό προς το Περιβάλλον: Ο φελλός είναι 100% βιοδιασπώμενο υλικό με βάση το φυτό. Εκμεταλλεύεται μόνο το φλοιό του δέντρου που αναγεννάτε.\nΦυσικό - Αντιμικροβιακό Υλικό: Ο φελλός είναι ένα φυσικό αντιμικροβιακό προϊόν, οπότε, ακόμα και όταν οι προπονήσεις είναι εξαιρετικά απαιτητικές, στις οποίες παράγεται περισσότερος ίδρωτας και σε αντίθεση με τα απλά - πλαστικά υλικά, η σειρά AMILA Yoga Cork παραμένει καθαρή και χωρίς να παράγει δυσάρεστες οσμές (έλεγξε τις Οδηγίες Καθαρισμού). Δεν θα δεις ποτέ μούχλα!\nΜονωτικές Ιδιότητες: Ο φελλός είναι κακός αγωγός της θερμότητας. Αυτή του η ιδιότητα προσφέρει την απόλυτη ουδετερότητα, τόσο στη Hot Yoga, όσο και στις αντιθέσεις του καιρού. Έτσι ένα ζεστό περιβάλλον δεν ζεσταίνει το Peanut Roller, με αποτέλεσμα να μην σε κάνει να δυσφορήσεις, όπως και το αντίθετο.\nΦροντίδα: Δεν απαιτείται ο καθημερινός καθαρισμός, ωστόσο ο καθαρισμός μετά από υπερβολική εφίδρωση (πιθανών μετά από μάθημα hot yoga) συνιστάτε (έλεγξε τις Οδηγίες Καθαρισμού).\n1. Αραίωσε το (μη-τοξικό) καθαριστικό στην επιφάνεια του φελλού.\n2. Τρίψε με μια οδοντόβουρτσα τους λεκέδες ή μια μαλακή βούρτσα.\n3. Σκούπισε με μια πετσέτα με νερό.\n4. Άφησέ το σε ένα στεγνό και δροσερό μέρος για να στεγνώσει, μακριά από την έκθεση σε καιρικές ακρότητες.\nΚΩΔΙΚΟΣ ΠΡΟΪΟΝΤΟΣ: 9000067319_17029\n→ Ρούχα, Παπούτσια & Αξεσουάρ για όλα τα Αθλήματα > Ρούχα, Παπούτσια & Αξεσουάρ για Γυμναστήριο > Αξεσουάρ Γυμναστικής


Η τιμητική διάκριση που έλαβε ο Πιερρακάκης από το British Computer Society (Εικόνα) - News Freedom\nΑρχική Παραπολιτικά Η τιμητική διάκριση που έλαβε ο Πιερρακάκης από το British Computer Society...\nΗ τιμητική διάκριση που έλαβε ο Πιερρακάκης από το British Computer Society (Εικόνα)\nΜία τιμητική διάκριση έλαβε σήμερα από το British Computer Society, o υπουργός Επικρατείας και Ψηφιακής Διακυβέρνησης Κυριάκος Πιερρακάκης, με αφορμή το πλασάρισμά του στην τελική τετράδα υποψηφίων για το Society Medal, διεθνές βραβείο που απονέμεται φέτος για πρώτη φορά από το (BCS).\nΗ διάκριση αποτελεί τιμή για όλη τη χώρα, καθώς ο υπουργός Ψηφιακής Διακυβέρνησης ήταν ο μόνος μη Βρετανός υποψήφιος που βρέθηκε στην τελική λίστα των φιναλίστ.\nΝα σημειωθεί ότι το Society Medal, το οποίο απονέμεται για πρώτη φορά φέτος, απονέμεται σε ταλαντούχα άτομα τα οποία έχουν καταφέρει να βελτιώσουν την κοινωνία μέσω της τεχνολογίας. Η δυνατότητα πρότασης είναι ανοιχτή στο κοινό και στα μέλη της BCS και οι προτάσεις είναι παγκόσμιες.\nΝα αναφέρουμε ότι το British Computer Society (BCS) ιδρύθηκε το 1956 και αντιπροσωπεύει τους εργαζομένους στον ευρύτερο χώρο της πληροφορικής και ICT στο Ηνωμένο Βασίλειο ,αλλά και διεθνώς. Το BCS έχει πάνω από 82.000 μέλη παγκοσμίως σε περισσότερες από 151 χώρες. Το BCS αυτή τη στιγμή έχει 45 περιφερειακά παραρτήματα στο ΗΒ, 16 διεθνή και πάνω από 50 εξειδικευμένα group. Ενδεικτικά, έχει διεθνή παρουσία στο Χονγκ Κονγκ, τις ΗΠΑ, την Ελλάδα, το Βέλγιο, τον Καναδά κ.α. Πηγή: parapolitika.gr\nΠροηγούμενο άρθροGNTM: Πώς αντέδρασε η οικογένεια του Ανδρέα Αθανασόπουλου με το αποτέλεσμα;\nΕπόμενο άρθροΆνοιξε ο δρόμος για την άνω των 100 εκατ. ευρώ επένδυση της Next e.Go στην Ελλάδα – 1.000 άμεσες θέσεις εργασίας


19/09/2020 - 14:09μμ\nΗ υπεράσπιση της διεθνούς και ευρωπαΐκής νομιμότητας δεν γίνεται α λα καρτ. Δεν μπορούμε να αφήνουμε την Τουρκία ατιμώρητη και να συζητάμε για άσχετες κυρώσεις! Είπε, αναφερόμενος στην υποκριτική στάση των ευρωπαίων απέναντι στην Κύπρο.\n2. Επιπλέον, και ενόψει της κατάφωρης τουρκικής προκλητικότητας και ευθείας απειλής εναντίον της, η Ελλάδα δικαιούται, ανά πάσα στιγμή, να ζητήσει, ως Κράτος-Μέλος της Ευρωπαϊκής Ένωσης, την ενεργοποίηση της ρήτρας«Αμοιβαίας Άμυνας», κατά τις διατάξεις του άρθρου 42 παρ. 7 της ΣΕΕ. Προς την κατεύθυνση αυτή η Ελλάδα μπορεί να επικαλεσθεί την πρακτική, η οποία έχει έως τώρα ακολουθηθεί στο πλαίσιο της Ευρωπαϊκής Ένωσης, για την ενεργοποίηση της ως άνω ρήτρας».


Τα καλύτερα ξενοδοχεία για τα ταξίδια σας σε Τερ Χόουτ από 62 €\nΒρείτε τις καλύτερες προσφορές για τα ξενοδοχεία στην πόλη Τερ Χόουτ\nΑναζητάτε δωμάτιο σε Τερ Χόουτ; Ψάχνετε για την πιο οικονομική επιλογή ξενοδοχείου που θα σας προσφέρει παράλληλα την ποιότητα και τις ανέσεις που θέλετε για τις διακοπές σας;\nΗ Skyscanner Hotels είναι εδώ για να σας βοηθήσει να βρείτε τα πιο φθηνά δωμάτια και τις πιο ποιοτικές επιλογές για τα ταξίδια σας το 2019. Απλά, γρήγορα και χωρίς καμιά χρέωση, χρησιμοποιήστε τις υπηρεσίες της Skyscanner και κλείστε τη διαμονή σας σε Τερ Χόουτ με τον πιο εύκολο και αποτελεσματικό τρόπο!\nΒρίσκεστε μόλις μερικά κλικ μακριά από την κράτηση του ξενοδοχείου σας! Προσθέστε τις ημερομηνίες που επιθυμείτε στο πλαίσιο αναζήτησης, πραγματοποιήστε την αναζήτησή σας για τα ιδανικά ξενοδοχεία σε Τερ Χόουτ, συγκρίνετε τις τιμές και κλείστε τη διαμονή σας με ένα απλό πάτημα πάνω στον ιστότοπο του ξενοδοχείου ή του ταξιδιωτικού γραφείου. Εντελώς δωρεάν, χωρίς επιπλέον χρεώσεις, επιλέξτε ανάμεσα σε αμέτρητα κι εξαιρετικά ξενοδοχεία και ενοικιαζόμενα δωμάτια. Με τις τιμές να ανέρχονται γύρω στα 62 €, ξεκινήστε την εκδρομή σας έχοντας εξασφαλίσει το κατάλυμα σας στην καλύτερη προσφορά.\nΞενοδοχεία στην πόλη Τερ Χόουτ\nΜπορείτε να υπολογίσετε πως η μέση τιμή των ξενοδοχείων σε Τερ Χόουτ είναι 62 € ώστε να προγραμματίσετε το κόστος του ταξιδιού σας.\nΑπό την άλλη, στην πόλη Τερ Χόουτ θα βρείτε αμέτρητα αξιοθέατα. Τι καλύτερο από το να επιλέξετε ένα ξενοδοχείο που να βρίσκεται κοντά σε αυτά; Δείτε, λοιπόν, τρία από τα ξενοδοχεία που συγκεντρώνουν, την πιο υψηλή βαθμολογία σε Τερ Χόουτ και βρίσκονται σε τοποθεσία που σας επιτρέπει να περιορίσετε τις μετακινήσεις και χάσιμο χρόνου:\nHome2 Suites By Hilton Terre Haute το οποίο βρίσκεται κοντά στην περιοχή Deming Park\nTurkey Run Inn & Cabins σε ιδανική τοποθεσία κοντά στην περιοχή Fairbanks Park\nSt Clair's Pit Stop σε κοντινή απόσταση από την τοποθεσία Terre Haute Children's Museum\nΞενοδοχεία με την υψηλότερη βαθμολογία σε Τερ Χόουτ\nΤι λένε οι ταξιδιώτες για Τερ Χόουτ;\nΠότε είναι καλύτερα να κάνει κανείς κράτηση για ξενοδοχείο σε Τερ Χόουτ;\nΟ φθηνότερος μήνας είναι ο Νοέμβριος, με μέση τιμή τις 53 € ανά διανυκτέρευση. Ο πιο ακριβός μήνας για να μείνετε σε Τερ Χόουτ είναι ο Φεβρουάριος, με μέση τιμή τις 70 € ανά διανυκτέρευση.\nΠοια είναι η μέση τιμή ανά διανυκτέρευση σε Τερ Χόουτ τον Ιούλιος;\nΠώς είναι ο καιρός σε Τερ Χόουτ;\nΣε Τερ Χόουτ, η αναμενόμενη μέση θερμοκρασία τον Ιούλιος είναι 23,8°C/74,8°F. Ο πιο ζεστός μήνας είναι συνήθως ο Ιούλιος, με τις μέσες θερμοκρασίες να αγγίζουν τους 30,0°C/86,0°F. Ο πιο κρύος μήνας είναι ο Ιανουάριος, με τις μέσες θερμοκρασίες να αγγίζουν τους -5,6°C/21,9°F.\nΕντός και γύρω από Τερ Χόουτ\nHome2 Suites By Hilton Terre HauteTurkey Run Inn & CabinsSt Clair's Pit StopStatesman InnEcono Lodge Terre HauteRodeway InnRelax InnSuper 8 by Wyndham MarshallDays Inn by Wyndham SullivanDay And A Half InnWoodridge MotelLa Quinta by Wyndham Terre HauteTravelodge by Wyndham BrazilSuper 8 by Wyndham Terre HauteSuper 8 by Wyndham Paris ILKnights Inn BrazilStay on an Indiana FarmSpringhill Suites Terre HauteRed Carpet Inn (formerly Royal Inn)Days Inn & Suites by Wyndham Terre Haute


Γιατί κάποιοι φιλιούνται κάτω από το γκι – Alldaynews.gr\nΓιατί κάποιοι φιλιούνται κάτω από το γκι\nΈχετε αναρωτηθεί ποτέ γιατί λένε, ότι το βράδυ της Πρωτοχρονιάς πρέπει να φιλιόμαστε κάτω από το γκι, και ποια είναι η ιστορία πίσω από αυτό το εορταστικό έθιμο;\nΤο γκι στην αρχαία Ελλάδα θεωρούνταν ως αφροδισιακό φυτό, που βοηθούσε στη γονιμότητα, ενώ όπως αναφέρει δημοσίευμα του Today I Found Out, η παράδοση του φιλιού κάτω από το γκι έχει τις ρίζες της σε ένα θρύλο της Αρχαίας Βαβυλώνας, σύμφωνα με τον οποίο οι ανύπαντρες γυναίκες που έψαχναν για σύντροφο έστεκαν έξω από το ναό της θεάς του έρωτα στην είσοδο του οποίου ήταν κρεμασμένο ένα γκι. Όταν ένας πιθανός μνηστήρας προσέγγιζε κάποια από τις κυρίες, εκείνες «ενώνονταν» μαζί του.\nΟι λαοί της Σκανδιναβίας έχουν επίσης τις δικές τους «εκδοχές» και θρύλους για την παράδοση αυτή. Σύμφωνα με μία από αυτές, το γκι ήταν το φυτό της ειρήνης και όποτε κάποιοι εχθροί συναντιόντουσαν κάτω από ένα γκι, ήταν αναγκασμένοι να σταματούν τις εχθροπραξίες τουλάχιστον για μία ημέρα. Τελικά, αυτό εξελίχθηκε στη συνέχεια σε παράδοση και πλέον συνηθίζεται να κρεμά κανείς γκι στις πόρτες των σπιτιών ως σύμβολο ειρήνης και καλής τύχης.\nΤο 18ο αιώνα η παράδοση του «φιλιού κάτω από το γκι» εξελίχθηκε στη Μ. Βρετανία. Εκείνη την εποχή συνηθιζόταν να φτιάχνουν μπάλες από γκι, τις οποίες κρεμούσαν σα χριστουγεννιάτικα στολίδια. Αν κάποιο ζευγάρι στεκόταν κάτω από μια τέτοια μπάλα ήταν αναγκασμένο να φιληθεί, αν η μπάλα του γκι είχε ακόμη επάνω της καρπούς. Για κάθε φιλί, έπρεπε να αφαιρέσουν έναν καρπό. Όταν αφαιρούνταν όλοι, τότε η συγκεκριμένα μπάλα από γκι δεν είχε πια την ίδια «τύχη» στον έρωτα και το γάμο και μάλιστα, θεωρούνταν κακός οιωνός να φιληθείς κάτω από αυτό, καταλήγει το δημοσίευμα.\nΒρετανία: Ένας νεκρός και τραυματίες έπειτα από επίθεση αγνώστου με τσεκούρι


Αποστάσεις από την AstraZeneca παίρνει η Κομισιόν | Mikrometoxos.gr\nΗ Ευρωπαϊκή Επιτροπή παίρνει αποστάσεις από την AstraZeneca στο πλαίσιο της εμβολιαστικής της στρατηγικής κατά της Covid κατά το πρώτο τρίμηνο, μετά τις σημαντικές καθυστερήσεις στις παραδόσεις από την αγγλοσουηδική εταιρεία.\nΗ γερμανική εταιρεία βιοτεχνολογίας BioNTech υποσχέθηκε χθες να παραδώσει κατά το δεύτερο τρίμηνο στην Ευρωπαϊκή Ενωση 75 εκατομμύρια επιπλέον δόσεις του εμβολίου της που παρασκεύασε σε συνεργασία με την αμερικανική Pfizer.\n«Θα υπάρχουν πολύ περισσότερες δόσεις κατά το δεύτερο τρίμηνο, διότι ένα νέο συμβόλαιο θα τεθεί σε ισχύ. Δεν θα διαθέτουμε μόνο BioNTech και Moderna, αλλά θα έχουμε BioNTech με νέο συμβόλαιο, πρόκειται για τις διπλάσιες ποσότητες» υπενθύμισε η Σάντρα Γκαλίνα.\nΗ AstraZeneca εξήγησε ότι δεν θα είναι σε θέση να παραδώσει παρά το «ένα τέταρτο» των δόσεων που αρχικά υποσχέθηκε στην ΕΕ κατά το πρώτο τρίμηνο του έτους, εξαιτίας «μείωσης της παραγωγής» σε ευρωπαϊκό εργοστάσιο. Ομως, η Ευρωπαϊκή Ενωση κατηγορεί εμμέσως την AstraZeneca ότι ευνόησε το Ηνωμένο Βασίλειο στις παραδόσεις εμβολίων εις βάρος των συμβατικών της υποχρεώσεων απέναντι στις Βρυξέλλες.\n«Τα χρονοδιαγράμματα είναι δεσμευτικά όταν πρόκειται για την παραγγελία του εμβολίου… Αρα δεν βλέπω πού βρίσκεται η προσπάθειά σας σε αυτό» δήλωσε η Σάντρα Γκαλίνα.\nΤόνισε επίσης ότι στο πλαίσιο των συμβολαίων ανάμεσα στην Ευρωπαϊκή Ενωση και τις εταιρείες των εμβολίων, «μπορούμε είτε να λάβουμε τα προϊόντα είτε τα ποσά που έχουμε πληρώσει».


Join 229,456 other followers\nJohn leyden on [VIDEO] ΟΗΕ: 16.000 παιδιά απο…\nΘα πάρει μόνο 1 λεπτό για να διαβάσετε αυτό και να αλλάξετε το πώς σκέφτεστε.\nΜικρά μυστικά για βαθύ ύπνο με όνειρα χωρίς ηρεμιστικά και χάπια.\n120 δόσεις: Αληθινό χρυσωρυχείο για την κυβερνηση. Πάνω από 215 εκατ. ευρώ έφεραν στο Δημόσιο.\nΕλλάς – Γαλλία ακλόνητη συμμαχία.\nΟ διαμερισμός των ιματίων του ΠΑΣΟΚ.\nΟλονύχτια μάχη σε δύο πύρινα μέτωπα: Εκκενώθηκαν ξενοδοχεία στη Σάμο. Ενισχύθηκαν οι δυνάμεις στα Κύθηρα.\nΑυτός ο πιλότος πυροσβεστικού ελικοπτέρου πραγματικά αξίζει Όσκαρ.\nΕξαιρετικά «οργανωμένες» οι διαδηλώσεις στο Χονγκ Κονγκ.


ΑΝΗΛΙΚΟΙ οι ληστές που σκορπούν τον τρόμο 15 μέρες τώρα στην Κορινθία - PeloponnisosNews Online\nΑρχική Ν. Κορινθίας ΑΝΗΛΙΚΟΙ οι ληστές που σκορπούν τον τρόμο 15 μέρες τώρα στην...\nΑΝΗΛΙΚΟΙ οι ληστές που σκορπούν τον τρόμο 15 μέρες τώρα στην Κορινθία\nΣτα χαλάσματα των καταυλισμών εκκολάπτεται “ανήλικη εγκληματικότητα” για να καταλήξει σε ανεξέλεγκτο φαινόμενο το οποίο ουδείς στρέφει το βλέμμα για να κοιτάξει\nΈνα με το φόβο έχουν γίνει οι κάτοικοι της Κορινθίας , τι κι αν μένουν σε ορεινά και απομακρυσμένα χωριά , τι κι αν μένουν στις πόλεις. Ληστές και διαρρήκτες δεν κάνουν… εξαιρέσεις, χτυπούν και λεηλατούν χωρίς έλεος προκειμένου ν αφαιρέσουν ότι μπορούν από τις περιουσίες των θυμάτων. Στην προσπάθεια τους αυτή δεν διστάζουν να χρησιμοποιήσουν όπλα, όπλα με τα οποία απειλούν τη ζωή των θυμάτων τα οποία και θέτουν στο δίλλημα «τα λεφτά σου ή τη ζωή σου»!\nΤο αστυνομικό δελτίο των τελευταίων 2 εβδομάδων είναι πλουσιότατο και χαρακτηριστικό αν μη τι άλλο της κατάστασης που επικρατεί και στο νομό, δεδομένης και της έλλειψης αστυνομικών δυνάμεων αλλά και των λουκέτων που έχουν μπει σε πολλά ορεινά αστυνομικά τμήματα.\n2 Γερμανοί υπήκοοι, επισκέπτες του νομού Κορινθίας έζησαν τον τρόμο πριν από λίγες ημέρες στο Πανόραμα στο οποίο βρίσκοντας. Αδίστακτοι που εποφθαλμιούσαν τα προσωπικά τους αντικείμενα δεν δίστασαν να τους βάλουν τα κυνηγετικά όπλα στον κρόταφο και απειλώντας τη ζωή τους να ζητήσουν ότι είχαν επάνω τους. Σύμφωνα με το αστυνομικό δελτίο τους αφαίρεσαν χρήματα, κόσμημα, κινητό τηλέφωνο και διάφορα προσωπικά έγγραφα.\n4 ανήλικοι roma είναι οι δράστες περιστατικών απειλής, βίας και ληστείας τα οποία καταγράφονται το τελευταίο 15ήμερο στο νομό Κορινθίας από το Πανόραμα έως τις Κεχριές. Οι ανήλικοι συνελήφθησαν από τις αρχές την Κυριακή και σίγουρα εγείρεται ένα τεράστιο ζήτημα εγκληματικότητας ανηλίκων η οποία δεν αντιμετωπίζεται είναι βέβαιο, το αντίθετο θα έλεγε κανείς , εκκολάπτεται σε περιοχές καταυλισμών, όπως είναι αυτός των Εξαμιλίων.\nΛίγες ημέρες νωρίτερα 2 περιστατικά κατεγράφησαν σε Κεχριές και Καλαμάκι. Άσκηση βίας στην πρώτη περίπτωση για αφαίρεση χρημάτων και προσωπικών αντικειμένων, διάρρηξη οικίας στην 2η για αφαίρεση ηλεκτρονικών ειδών , κυνηγετικών όπλων και μιας μοτοσικλέτας.\nΤην Παρασκευή καταγράφεται το τελευταίο περιστατικό απειλής και βίας στα Εξαμίλια όπου οι ληστές με την απειλή βίας σε βάρος Έλληνας, αποπειράθηκαν να αφαιρέσουν χρήματα, χωρίς ωστόσο να τα καταφέρουν.\nΤΟ ΣΥΓΚΛΟΝΙΣΤΙΚΟ σε αυτές τις περιπτώσεις που αναφέρονται είναι το γεγονός ότι πρόκειται για ΑΝΗΛΙΚΟΥΣ δράστες!!!!\nΟι αρχές οδηγήθηκαν βάσει των στοιχείων που συγκεντρώθηκαν στην σύλληψή τους, το απόγευμα της Κυριακής στην περιοχή των Εξαμιλίων .\nΟι 4 δράστες που συνελήφθησαν είναι ανήλικοι ROMA και εγείρεται όπως είναι φυσικό ένα τεράστιο ζήτημα εγκληματικότητας ανηλίκων η οποία δεν αντιμετωπίζεται είναι βέβαιο, το αντίθετο θα έλεγε κανείς , εκκολάπτεται σε περιοχές καταυλισμών, όπως είναι αυτός των Εξαμιλίων. Μέσα στα χαλάσματα γεννιέται μια φιλοσοφία εγκληματικής δράσης για επιβίωση , δρόμος ο οποίος δεν αναχαιτίζεται από πράξεις και δράσεις της πολιτείας και των φορέων που έχουν αναλάβει – δίνοντας μάλιστα πολλά χρήματα- για την ένταξη των roma στην κοινωνία .\nΗ δικογραφία για τους 4 ανηλίκους είναι κακουργηματική και περιλαμβάνει κατηγορίες περί σύστασης εγκληματικής οργάνωσης, ληστεία, κλοπή και παράβασης της νομοθεσίας για τα όπλα, η οποία περιλαμβάνει ακόμη τέσσερις ημεδαπούς ΡΟΜΑ, συνεργούς τους.\nΠροηγούμενο άρθροΑΛΕΞΑΝΔΡΕΙΟ-ΚΥΡΙΑΚΗ 12 ΟΚΤΩΒΡΙΟΥ-ΚΟΡΙΝΘΙΑΚΟ ΘΕΑΤΡΟ “ΒΑΣΙΛΗΣ ΡΩΤΑΣ”\nΕπόμενο άρθροΕλληνο – Ρωσική πολιτιστική συνεργασία


Ο ΠΑΡΛΑΠΙΠΑΣ: Αυτή θα είναι η απάντηση της Ελλάδας στα τουρκικά σχέδια στο Αιγαίο!\nΑυτή θα είναι η απάντηση της Ελλάδας στα τουρκικά σχέδια στο Αιγαίο!\nΤι ετοιμάζει το Πολεμικό Ναυτικό\nΜία από τις μεγαλύτερες ασκήσεις στο Αιγαίο ετοιμάζει το Πολεμικό Ναυτικό ως απάντηση στην τουρκική άσκηση «Θαλασσόλυκος» που τελειώνει στις 26 Μαίου.\nΗ μεγαλειώδης ελληνική άσκηση που θα ονομαστεί «Καταιγίδα» ξεκινά τρεις μέρες μετά (σημαδιακή μέρα για τον Ελληνισμό) και η οποία σύμφωνα με πληροφορίες θα ολοκληρωθεί στις 2 Ιουνίου και θα συμμετέχουν πάνω από 70 σκάφη επιφανείας.\nΣε παλαιότερη συνέντευξη ο Αρχηγός του ΠΝ αντιναύαρχος Νικόλαος Τσούνης είχε δώσει το στίγμα της άσκησης«Θα πρέπει όλοι εχθροί και φίλοι να ξέρουν. Έχουμε τη βούληση, έχουμε τα μέσα, έχουμε τη γνώση, έχουμε την ετοιμότητα και αν απαιτηθεί θα κάνουμε αυτό για το οποίο εκπαιδευόμαστε μια ζωή: θα νικήσουμε».\nH τουρκική άσκηση επιβεβαίωσε τους στόχους των Τούρκων για το Αιγαίο που δεν είναι άλλοι από διαμοιρασμό των θαλασσίων συνόρων και επιβολή χρησικτησίας των οιοδήποτε κοιτασμάτων που θα βρεθούν στο μέλλον. “Η περιοχή ενδιαφέροντος τη Τουρκίας ειναι οι υδρογονάνθρακες σε όλη αυτη την περιοχή και η προσπάθεια της ειναι να επιβάλει την δική της θεώρηση και να αποσπάσει την μερίδα του λέοντος στην εκμετάλλευση των υδρογονανθράκων», δηλώνουν στελέχη του υπουργείου Άμυνας.\nΤο βασικό πρόβλημα για την Ελλάδα, ενω πηγές του ΠΝ υπογραμμίζουν οτι εχει ενα εξαιρετικό σύστημα παρακολούθησης και επιτήρησης όλων όσων λαμβάνουν χώρα στην περιοχή ενδιαφέροντος της, ειναι οι πολιτικές διεκδικήσεις της Τουρκίας στο Αιγαίο. Και ακριβώς εκεί σκοπεύει να «απαντήσει» η ελληνική άσκηση.


Ερντογάν: Δεν αναγνωρίζουμε συμφωνία Ελλάδας και Αιγύπτου – Ξεκινούμε γεωτρήσεις, ενημέρωσα την Μέρκελ - Melodia 88FM\nHome/ΕΙΔΗΣΕΙΣ/Σημαντικές/Ερντογάν: Δεν αναγνωρίζουμε συμφωνία Ελλάδας και Αιγύπτου – Ξεκινούμε γεωτρήσεις, ενημέρωσα την Μέρκελ\n«Τι κάνουν εκεί η Ελλάδα και η Αίγυπτος; Αφού υπογράψαμε τη συμφωνία με τη Λιβύη, όλοι έπεσαν σε αυτό το γεγονός.\nΑυτή η συμφωνία μεταξύ Ελλάδας και Αιγύπτου δεν έχει αξιοπρέπεια. Η Μέρκελ μου ζήτησε να σταματήσω τις εργασίες γεώτρησης. Είπαμε, «Εάν εμπιστεύεστε την Ελλάδα, θα σταματήσουμε να δουλεύουμε για μερικές εβδομάδες, αλλά εμείς δεν τους εμπιστευόμαστε.»\nΔεν τήρησαν τις υποσχέσεις τους και τώρα συνεχίζουμε αμέσως τις εργασίες γεώτρησης. Θα συνεχίσουμε τη συμφωνία μας με τη Λιβύη με αποφασιστικότητα. Ειδικά στις ναυτιλιακές δικαιοδοσίες, δεν χρειάζεται καν να διαπραγματευτούμε με εκείνους που δεν έχουν δικαιώματα ή νόμους», είπε ο Ερντογάν.\n΄ΜΕΛΩΔΙΑ 88 ενημέρωσα την Μέρκελ Ερντογάν: Δεν αναγνωρίζουμε συμφωνία Ελλάδας και Αιγύπτου – Ξεκινούμε γεωτρήσεις ΛΑΜΙΑ\nΣε διάλογο για το Αιγαίο καλεί την Αθήνα το Τουρκικό ΥΠΕΞ\nΚαταγγελία φαρμακοποιών: «Απερίγραπτη και τραγική η κατάσταση στην εφαρμογή emvolio.gov.gr»


Πρώτη καταχώρηση: Τρίτη, 27 Οκτωβρίου 2020, 17:05\nΛίγο μετά τα αποκαλυπτήρια της ανανεωμένης εκδοχής του μικρού crossover, η γερμανική εταιρεία ανακοίνωσε την έναρξη των παραγγελιών στην τοπική αγορά.\nΤο Opel Crossland έχει τιμή εκκίνησης τα 18.995 ευρώ στη Γερμανία, περιλαμβάνοντας στον βασικό εξοπλισμό τα συστήματα υποστήριξης του οδηγού «Lane Keep Assist», «Traffic Sign Recognition» και «Intelligent Cruise Control/Speed Limiter».\nΤο αυτοκίνητο φέρει τη νέα μάσκα «Opel Vizor», με τα σκουρόχρωμα πίσω φωτιστικά σώματα, τη γυαλιστερή μαύρη πίσω πόρτα και τη μαύρη οροφή να προσδίδουν μια κομψότητα και έναν δυναμισμό.\nΟι υποψήφιοι αγοραστές έχουν τη δυνατότητα επιλογής μεταξύ τεσσάρων εξοπλιστικών πακέτων (Edition, Elegance, GS Line και Ultimate) και των κινητήρων 1.2 βενζίνης απόδοσης 83 και 130 ίππων και 1.5 diesel με 110 και 120 ίππους. Επίσης από το 2021 θα είναι διαθέσιμο και το προσαρμοζόμενο σύστημα ελέγχου πρόσφυσης «IntelliGrip» για βέλτιστη πρόσφυση σε όλες τις επιφάνειες.\nΗ σπορ έκδοση GS Line -από 23.995€ στη Γερμανία- περιλαμβάνει μαύρες ζάντες αλουμινίου 17 ιντσών, μαύρη οροφή, κόκκινη «υπογραφή» στα φώτα ημέρας, καθίσματα AGR για οδηγό και συνοδηγό, ράγες οροφής και προβολείς LED.\nΒέβαια, αυτή που καλύπτει κάθε απαίτηση είναι η Crossland Ultimate. Κοστίζει 27.830€ και διαθέτει μεταξύ άλλων τα συστήματα «Automatic Park Assist» με «Side Blind Zone Alert», «Head-Up Display», πανοραμική κάμερα οπισθοπορείας 180 μοιρών, «Multimedia Navi Pro» με έγχρωμη οθόνη αφής 8 ιντσών, υπηρεσίες OpelConnect, θερμαινόμενο τιμόνι, διζωνικό κλιματισμό Electronic Climate Control, θερμαινόμενο παρμπρίζ, φιμέ κρύσταλλο SolarProtect πίσω, καθώς και σύστημα κλειδώματος/ξεκλειδώματος και εκκίνησης χωρίς κλειδί (Keyless Start & Go).\nΤελευταία ενημέρωση: Τρίτη, 27 Οκτωβρίου 2020, 17:05


Αρχική/Πολιτισμός/Εκδηλώσεις/Μία ημέρα αφιερωμένη στο Καλλιτεχνικό Σχολείο Αργολίδας\nΤο 9ο σε ολόκληρη την Ελλάδα, το 1ο στην Πελοπόννησο.\nanagnostis newsroom Follow on Twitter Send an email 20 Ιαν 2022 - 10:30Ενημερώθηκε: 20 Ιαν 2022 - 05:05\nΜία ημέρα αφιερωμένη στο Καλλιτεχνικό Σχολείο Αργολίδας. Το 9ο σε ολόκληρη την Ελλάδα, το 1ο στην Πελοπόννησο.\nΣε ένα όμορφο μέρος που το γνωρίζεις από την καλλιτεχνική του παλιά πέτρινη γέφυρα του Αστερίωνα, περνώντας τα “σύνορα” για το χωριό.\nΤο παλιό δημοτικό σχολείο ξαναζεί με τις χαρούμενες φωνές των παιδιών και την αισιόδοξη προοπτική ανάπτυξής του.\nΟι “Αμερικάνοι” ποτέ δεν ξέχασαν τον τόπο τους και στηρίζουν τα σχολεία (υπάρχει και το Μουσικό Σχολείο Αργολίδας), ενώ και άλλοι ντόπιοι δωρητές που, προς τιμήν τους, δεν θέλουν να ακούγεται το όνομά τους, βρίσκονται δυναμικά δίπλα στο νέο σχολείο. Όμορφη, ηλιόλουστη μέρα, χαρούμενη και ξεχωριστή!\nΈπεσα στην κοπή της βασιλόπιτας και ευχήθηκα μαζί με τους μαθητές και τους συναδέλφους μου, χρόνια πολλά με υγεία σε γονείς, μαθητές, κατοίκους και καλοστεριωμένο το νέο σχολείο που σήμερα έχει την πρώτη μόνο τάξη του Γυμνασίου, αλλά έχει και όλες τις δυνατότητες και τις ευχές για ένα ευοίωνο μέλλον!\nΆργος Προσύμνη Καλλιτεχνικό Γυμνάσιο\nΈρχεται η «Ελπίδα» και φέρνει πολικό ψύχος και χιονοπτώσεις σε δύο φάσεις - Τι περιμένει την Αργολίδα\n20 Ιαν 2022 - 19:56 στις 19:56\nΚαλοστέριωτο το Καλλιτεχνικό Σχολείο. Είμαστε τυχεροί που βρίσκεται στο νομό μας.


Μετά τη Νιούκαστλ οι Σαουδάραβες εστιάζουν στο γκολφ | ΘΕΣΣΑΛΟΝΙΚΗ ΤΗΛΕΟΡΑΣΗ\nΑρχική ΑΘΛΗΤΙΣΜΟΣ Μετά τη Νιούκαστλ οι Σαουδάραβες εστιάζουν στο γκολφ\nΜετά τη Νιούκαστλ οι Σαουδάραβες εστιάζουν στο γκολφ\nΜετά τη Νιούκαστλ στην αγγλική ποδοσφαιρική Πρέμιερ Λιγκ, το σαουδαραβικό fund PIF επικεντρώνεται πλέον στο γκολφ.\nΤην Παρασκευή (29/10) ανακοινώθηκε ότι ο πρώην νούμερο 1 στον κόσμο και μέλος του World Golf Hall of Fame, Γκρεγκ Νόρμαν, διορίστηκε διευθύνων σύμβουλος της νέας εταιρείας LIV Golf Investments, που υποστηρίζεται από το Δημόσιο Ταμείο Επενδύσεων της Σαουδικής Αραβίας ως πλειοψηφικός μέτοχος.\nΗ πρώτη ανακοίνωση της εταιρείας, με επικεφαλής τον 66χρονο παλαίμαχο Αυστραλό παίκτη, ήταν αυτή μιας καινοτόμου σειράς 10 νέων εκδηλώσεων, που θα διοργανώνονται κάθε χρόνο στην ασιατική περιοδεία για τα επόμενα 10 χρόνια, αντιπροσωπεύοντας μια συνολική δέσμευση μεγαλύτερη από 200 εκατομμύρια δολάρια σε υποστήριξη.\nΠρόκειται για μια από τις μεγαλύτερες επενδύσεις στην ιστορία του επαγγελματικού γκολφ και θα προστεθεί στο πρόγραμμα Asian Tour από το 2022 και μετά, με νέες εκδηλώσεις στην Ασία, τη Μέση Ανατολή και την Ευρώπη.\n«Αυτό είναι μόνο η αρχή. Η LIV Golf Investments έχει εξασφαλίσει μια σημαντική κεφαλαιακή δέσμευση που θα χρησιμοποιηθεί για τη δημιουργία πρόσθετων νέων ευκαιριών στο παγκόσμιο επαγγελματικό γκολφ. Θα είμαστε συνεργάσιμος και σεβαστός υποστηρικτής του παιχνιδιού σε όλα τα επίπεδα και η σημερινή ανακοίνωση, μαζί με το Asian Tour, είναι το πρώτο παράδειγμα», σχολίασε ο Νόρμαν.\nΗ LIV Golf Investments δημιουργήθηκε με τις εταιρείες του ομίλου στις ΗΠΑ και το Ηνωμένο Βασίλειο, ενώ τα ασιατικά γραφεία θα ανοίξουν αργότερα. Ήδη έχουν διοριστεί αρκετά στελέχη υψηλού προφίλ, ενώ περισσότερες ανακοινώσεις αναμένονται σύντομα.\nΠροηγούμενο άρθροΣε ΟΑΚΑ και Λαμία τα φώτα\nΕπόμενο άρθροΓ. Κατρούγκαλος στο Πρώτο : Ατύχημα και όχι σχέδιο το πλοίο με τους 400 μετανάστες


Παγκόσμιο Κύπελλο 2018: 7ος όμιλος | Goal News Cy\nΔιεθνή Αθλητικά Νέα | Διεθνή Ποδοσφαιρικά ΝέαWorld Cup 2018Παγκόσμιο Κύπελλο 2018: 7ος όμιλος\nΠαγκόσμιο Κύπελλο 2018: 7ος όμιλος\nΥπό φυσιολογικές συνθήκες είναι μία κόντρα μεταξύ Αγγλίας και Βελγίου για το ποιος θα καταλάβει την πρώτη και τη δεύτερη θέση, βάσει του αποτελέσματος του μεταξύ τους αγώνα και που θα καθορίσει σε μεγάλο βαθμό την μετέπειτα πορεία τους. Το βασικό πλεονέκτημα του Παναμά και της Τυνησίας είναι ότι και οι δύο ομάδες είναι σχετικά άγνωστες.\nΚαλύτερη πορεία σε Παγκόσμιο Κύπελλο: Ημιτελικά (1986)\nΠως προκρίθηκαν: Μια από τις πρώτες ευρωπαϊκές χώρες που προκρίθηκαν στο Παγκόσμιο Κύπελλο, είχε σχετικά εύκολο έργο αφού έχασε μόλις 2 βαθμούς στα προκριματικά.\nΤι μπορούμε να περιμένουμε; Στα χαρτιά το Βέλγιο διαθέτει ότι χρειάζεται για να πετύχει, μία σφιχτή αμυντική γραμμή, ταλαντούχους μέσους και παραγωγικούς επιθετικούς. Επιπλέον διαθέτει τον Αζάρ και τον Μέρτενς που μπορούν να κρίνουν παιχνίδια με το προσωπικό τους ταλέντο. Το ζήτημα είναι κατά πόσο ο Ρομπέρτο Μαρτίνεζ μπορεί να συνενώσει όλα αυτά τα ταλέντα.\nΤο αστέρι: Ο Κέβιν ντε Μπρούιν έχει εξελιχθεί σε έναν από τους καλύτερους ποδοσφαιριστές της Ευρώπης, όμως το Βέλγιο είναι καλό όταν είναι στα καλά του και ο Αζάρ.\nΗ ατάκα: «Έχουν τους ποδοσφαιριστές αλλά μπορεί ο Μαρτίνεζ να παίξει αμυντικά; Αυτό είναι το ερώτημα».\nΤι σημαίνει επιτυχία: Το 2014 μια θέση στα προημιτελικά ήταν αποδεκτή, φέτος θα είναι αποτυχία\nΚαλύτερη πορεία σε Παγκόσμιο Κύπελλο: Κάτοχος (1966)\nΠως προκρίθηκαν: Παρά το γεγονός ότι έχασαν τον προπονητή τους, Σαμ Άλαρντάις, εξαιτίας σκανδάλου, η Αγγλία ανασυντάχθηκε και υπό τις οδηγίες του Γκάρεθ Σάουθγκέιτ κατάφερε να προκριθεί από έναν σχετικά βατό όμιλο, χωρίς όμως να πείσει πραγματικά.\nΤι μπορούμε να περιμένουμε; Κανείς δεν μπορεί να πει με σιγουριά. Ο Σάουθγκέιτ βασίστηκε σε νεαρότερους, και σχετικά λιγότερο έμπειρους ποδοσφαιριστές, δίνοντας έμφαση σε παίκτες που μπορούν να προσαρμοστούν εύκολα σε διαφορετικά στιλ παιχνιδιού και συστήματα.\nΤο αστέρι: Ο Χάρι Κέιν σκόραρε 30 γκολ σε κάθε μία από τις τελευταίες τρεις σεζόν. Είναι ο μη αναντικατάστατος παίκτης της Αγγλίας.\nΗ ατάκα: «Σπάζοντας κάθε δεσμό με την παλιά χρυσή φουρνιά ποδοσφαιριστών, αυτή πραγματικά μοιάζει με μία ομάδα η οποία αξίζει να τη στηρίξεις».\nΤι σημαίνει επιτυχία: Για οποιοδήποτε φυσιολογική χώρα και βλέποντας τη μεγάλη εικόνα θα έλεγε κάποιος ότι στόχος είναι τα προημιτελικά. Αλλά η Αγγλία δεν είναι φυσιολογική χώρα, ποδοσφαιρικά.\nΚαλύτερη πορεία σε Παγκόσμιο Κύπελλο: Φάση των ομίλων (1978, 1998, 2002, 2006)\nΠως προκρίθηκαν: Η Τυνησία ολοκλήρωσε τους αγώνες στη φάση των προκριματικών αήττητη.\nΤι μπορούμε να περιμένουμε; Η Τυνησία είναι μία από τις πλέον άγνωστες ομάδες της διοργάνωσης με τους περισσότερους ποδοσφαιριστές να αγωνίζονται εντός συνόρων ή σε χαμηλότερες κατηγορίες ευρωπαϊκών πρωταθλημάτων. Επιπλέον επανέρχεται μετά από μία δύσκολη, πολιτικά, δεκαετία. Ο μέσος Γουάμπι Καζρί είναι ένας από τους λίγους Τυνήσιους που εξακολουθεί να παίζει στην Ευρώπη είχε πει ότι ίσως η χώρα δεν έπρεπε να πάει στο Παγκόσμιο Κύπελλο παρά το γεγονός ότι η δύσκολη πρόκριση έδωσε ώθηση στην αυτοπεποίθηση τους.\nΤο αστέρι: Σε μία ομάδα με λίγους ποδοσφαιριστές με παραστάσεις εκτός συνόρων, ο αμυντικός της Μαρσέιγ Εμάν Αμπντενούρ είναι ο πιο έμπειρος επαγγελματίας.\nΗ ατάκα: «Μακάρι η ομάδα να ξεπεράσει την εγχώρια κόντρα της Esperance με την Etoile du Sahel και να γίνουν σύνολο».\nΤι σημαίνει επιτυχία: Χρειαζόταν μία ευνοϊκή κλήρωση για να περάσει από τη φάση των ομίλων. Αυτή δεν είναι.\nΚαλύτερη πορεία σε Παγκόσμιο Κύπελλο: Πρώτη συμμετοχή\nΠως προκρίθηκαν: Λίγες ομάδες πέρασαν από τέτοιες δραμματικές στιγμές για να προκριθούν. Το γκολ του Ρόμαν Τόρες απέναντι στην Κόστα Ρίκα, γιορτάστηκε με δημόσια αργία στη χώρα.\nΤι μπορούμε να περιμένουμε; Καμία ομάδα δεν είναι τόσο άγνωστη στο ευρύ κοινό όσο ο Παναμάς, με ποδοσφαιριστές κυρίως από το εγχώριο πρωτάθλημα και το MLS. Η πρόκριση οφείλεται κατά κύριο λόγο στην ομαδικότητα, αφού απουσιάζουν τα μεγάλα αστέρια. Αυτό σε συνδυασμό με τον ενθουσιασμό της πρώτης παρουσίας σε Παγκόσμιο Κύπελλο, ίσως να καταστήσουν τον Παναμά επικίνδυνο.\nΤο αστέρι: Δύσκολα να ξεχωρίσεις κάποιον, με τον Torres, τον αμυντικό των Seattle Sounder να διεκδικεί τον άτυπο τίτλο\nΗ ατάκα: «Φανταστείτε τι θα μπορούσε να πετύχει αυτή η ομάδα αν ο Χούλιο Βαλντές ήταν ακόμη νέος για να βοηθήσει».\nΤι σημαίνει επιτυχία: Και μόνο η παρουσία θεωρείται σημαντική επιτυχία.


Κάλεσμα σε παράσταση διαμαρτυρίας για το ασφαλιστικό - Νέα Κρήτη\nΚάλεσμα σε παράσταση διαμαρτυρίας για το ασφαλιστικό\nΗμερομηνία δημοσίευσης: 12/01/2016, 22:49\nΤελευταία ενημέρωση: 12/01/2016, 22:49\n«Η κυβέρνηση ΣΥΡΙΖΑ-ΑΝ.ΕΛ. κατάθεσε πρόταση για το ασφαλιστικό, στα πλαίσια του 3ου μνημονίου, "τερατούργημα" για τους μικρομεσαίους αγρότες», αναφέρει σε ανακοίνωσή του ο Αγροτικός Σύλλογος Αρχανών-Αστερουσίων, ο οποίος απευθύνει κάλεσμα σε όλους την Πέμπτη 21 Ιανουαρίου στις 11 το πρωί, στην παράσταση διαμαρτυρίας που θα πραγματοποιηθεί στον ΟΓΑ, ενάντια στην «κατεδάφιση της κοινωνικής μας ασφάλισης».\nΕιδικότερα, στην ανακοίνωσή του αναφέρει:\n«Για τις ασφαλιστικές εισφορές μας, έχουμε αυξήσεις πάνω από 30% σε όλες τις κατηγορίες\nü Ακολουθεί το φορολογικό, που προστίθεται νέα άμεση φορολόγηση 26% από το πρώτο ευρώ υπολογισμένη όχι στο πραγματικό εισόδημα, αλλά με βάση τα κριτήρια διαβίωσης, με 100% προκαταβολή για τον επόμενο χρόνο.\nü Σε όλα αυτά πέφτει και ο ΕΝΦΙΑ, το ψηλό ΦΠΑ, τις ψηλές τιμές από τους εμποροβιομήχανους που τινάζουν το κόστος παραγωγής, την απούλητη παραγωγή, τις χαμηλές τιμές σε προϊόντα.\n• Καλούμε τους αγρότες της περιοχής να συμμετέχουν στην σύσκεψη της Γραμματείας Ηρακλείου της ΠΑΣΥ, την Δευτέρα 18/1 στις 6 μμ στο ΚΑΠΗ της Αλικαρνασσού να οργανώσουμε τη πάλη μας στον νομό μαζί με άλλους Αγροτικούς Συλλόγους και Επιτροπές Αγροτών!\n• Παράσταση διαμαρτυρίας των Αγροτικών Συλλόγων στον ΟΓΑ την Πέμπτη 21/1 στις 11 πμ ενάντια στα αντιασφαλιστικά μέτρα που μας τσακίζουν!\n• Κατάργηση όλων των άμεσων και έμμεσων περιορισμών της αγροτικής και κτηνοτροφικής παραγωγής που επιβάλλει η νέα ΚΑΠ 2015 - 2020 της ΕΕ, να μην ισχύουν τα χειρότερα μέτρα της, σύνδεση των ενισχύσεων με την παραγωγή, το ζωικό κεφάλαιο.\n• Φορολογία σε κάθε πραγματικό εισόδημα, κατάργηση των τεκμηρίων. Αφορολόγητο οικογενειακό εισόδημα 30.000 ευρώ προσαυξημένο με 5.000 ευρώ για κάθε παιδί. Προοδευτική φορολόγηση στο επιπλέον εισόδημα, για τους μεγαλοαγρότες και τους επιχειρηματίες στο 45%. Κατάργηση των λογιστικών βιβλίων σε φτωχούς αγρότες με τζίρο κάτω ως 40.000 ευρώ.\n• Κατάργηση των χαρατσιών του ΕΝΦΙΑ, γεωτρήσεων, ΟΣΔΕ (επιστροφή όλων όσων κρατήθηκαν μέχρι τώρα), πιστοποίηση ψεκαστικών, κ.ά., του ΦΠΑ στα αγροτικά μέσα και εφόδια, ζωοτροφές, στα τρόφιμα, είδη λαϊκής κατανάλωσης και υπηρεσίες.\n• Καμία αύξηση ασφαλιστικών εισφορών στον ΟΓΑ. Μείωση των ορίων συνταξιοδότησης στα 60 για τους αγρότες και 55 για τις αγρότισσες. Συντάξεις αξιοπρέπειας. Να ανακληθεί άμεσα η αύξηση των ορίων συνταξιοδότησης στα 67 που ισχύει σήμερα. Αποκλειστικά Δημόσια Δωρεάν Ασφάλιση, Υγεία - Πρόνοια. Να σφραγιστούν όλα τα βιβλιάρια υγείας του ΟΓΑ, χωρίς όρους και προϋποθέσεις. Επάρκεια και κάλυψη των αναγκών με φάρμακα.\n• Άμεση και γρήγορη αποζημίωση των ζημιών που έγιναν από ασθένειες, φυσικές καταστροφές και μέτρα για την αποκατάσταση του αγροκτηνοτροφικού κεφαλαίου. ΕΛΓΑ κρατικός φορέας που θα καλύπτει και θα αποζημιώνει στο 100% της ζημιάς από όλες τις αιτίες καταστροφής σε φυτική, ζωική παραγωγή και πάγιο κεφάλαιο, χωρίς καθυστερήσεις.\n• Καμία κατάσχεση πρώτης, δεύτερης κατοικίας ή χωραφιού, από δάνεια που βρίσκονται στο «κόκκινο», μέχρι συνολικής αντικειμενικής αξίας 300.000 ευρώ. Διαγραφή των τόκων και κούρεμα του κεφαλαίου σε ποσοστό 30% για επαγγελματικά δάνεια μέχρι 200.000 ευρώ των φτωχών αγροτοκτηνοτρόφων.\n• Κατώτατες εγγυημένες τιμές για τα αγροτοκτηντροφικά προϊόντα, που να καλύπτουν το κόστος παραγωγής και να αφήνουν εισόδημα για επιβίωση και συνέχιση της αγροτικής δραστηριότητας. Φθηνά προϊόντα για τις λαϊκές ανάγκες ενάντια στην κερδοσκοπία μεγαλεμπόρων και βιομηχάνων.\n• Να εξοφληθούν άμεσα όλα τα χρωστούμενα σε νέους αγρότες, καθώς και οι δικαιούχοι (εξισωτικών αποζημιώσεων, επιστροφής φόροι καυσίμων, νιτρορύπανσης, κ.ά.). Το κράτος να εγγυηθεί την άμεση πληρωμή όλων των χρωστούμενων προϊόντων από τους εμπόρους, εξαγωγείς και βιομηχάνους, την παροχή από τις τράπεζες άτοκων καλλιεργητικών δανείων σε νέους αγρότες, μικρομεσαίους αγρότες και κτηνοτρόφους.\n• Να γίνουν τα απαραίτητα έργα υποδομής για εξασφάλιση επαρκούς άρδευσης, αντιπλημμυρικά έργα. Να μην ιδιωτικοποιηθεί η διαχείριση των νερών, όπως προβλέπουν οι οδηγίες της ΕΕ.


Γαληνός - Βιβλιογραφία - PANADOL EXTRA Δισκία / Αναβράζοντα δισκία\nPANADOL EXTRA Δισκία / Αναβράζοντα δισκία (2011)\nΦαρμακοθεραπευτική κατηγορία: Αναλγητικά / αντιπυρετικά. To Panadol Extra περιέχει ένα συνδυασμό δύο δραστικών ουσιών. Της παρακεταμόλης η οποία έχει αναλγητικές και αντιπυρετικές ιδιότητες και της καφεΐνης ...\nPanadol Extra. Δισκία (500+65) mg/TAB, Αναβράζοντα δισκία (500+65) mg/TAB.\nΔραστική Ουσία: Παρακεταμόλη + Καφεΐνη. Κάθε δισκίο ή αναβράζον δισκίο περιέχει παρακεταμόλη 500mg και καφεΐνη 65mg.\nTo Panadol Extra χρησιμοποιείται για την αποτελεσματική ανακούφιση του πόνου, ιδιαίτερα στον πονοκέφαλο και τις ημικρανίες. Επίσης μπορεί να χρησιμοποιηθεί στον πονόδοντο, στον πονόλαιμο, στη δυσμηνόρροια, ...\nΑπό το στόμα. ΔΙΣΚΙΑ Ενήλικες και ηλικιωμένοι 1 ή 2 δισκία, 3 έως 4 φορές την ημέρα, να καταπίνονται με νερό. Δεν πρέπει η δόοη να ξεπερνά τα 8 δισκία την ήμερα: 4000mg παρακεταμολης και 520mg καφείνης. ...\nTo Panadol Extra δεν πρέπει να χρησιμοποιείται από άτομα με σοβαρή νεφρική ή ηπατική ανεπάρκεια και από άτομα με ευαισθησία στα συστατικά του. Οι αντιδράσεις ευαισθησίας είναι σπάνιες και εκδηλώνονται ...\nTo Panadol Extra χορηγείται με προσοχή σε άτομα με ηπατική ή νεφρική ανεπάρκεια και σε αλκοολικούς. Σε περίπτωση εμφάνισης αντιδράσεων ευαισθησίας η χορήγηση του προϊόντος θα πρέπει να διακοπεί. Δεν πρέπει ...\nΗ χολεστυραμίνη μειώνει την απορρόφηση της παρακεταμόλης που είναι το κύριο δραστικό συστατικό του Panadol Extra, ενώ η μετοκλοιτραμίδη την αυξάνει. Με ταυτόχρονη λήψη φαρμάκων που είναι επαγωγείς των ...\nΙο Panadol Extra χορηγείται με προσοχή σε γυναίκες κατά την εγκυμοσύνη.\nΙο Panadol Extra χορηγείται με προσοχή σε γυναίκες κατά την περίοδο της γαλουχίας.\nTo Panadol Extra δεν έχει καμία επίδραση στην ικανότητα οδήγησης και χειρισμού μηχανημάτων.\nΌταν ακολουθείται η συνιστώμενη δοσολογία συνήθως απουσιάζουν οι ανεπιθύμητες ενέργειες. Σπανίως ή μηά από λήψη μεγάλων δόσεων έχουν αναφερθεί ελαφρά γαστρικά ενοχλήματα, αιμολυτική αναιμία, ακοκκιοκυτταραιμία, ...\nΌταν ληφθεί υπερβολική δόση μπορεί να προκληθεί ηπατική βλάβη. Τα συμπτώματα περιλαμβάνουν ναυτία, έμετο, ζάλη, σύγχυση, πτώση της πιέσεως, αρρυθμίες και ίκτερο. Παρ' ότι η ηπατική βλάβη αναπτύσσεται μέσα ...\nPanadol Extra Δισκία: Starch Maize Polyvidone Potassium Sorbate Talc Stearic Acid Croscarmellose Sodium Water Purified Panadol Extra Αναβράζοντα δισκία: Sodium Bicarbonate Sorbitol Saccharin ...\nPanadol Extra Δισκία: Να φυλάσσεται σε δροσερές συνθήκες (θερμοκρασία έως 25°C). Panadol Extra Αναβράζοντα δισκία: Να φυλάσσεται σε δροσερές συνθήκες (θερμοκρασία έως 25°C) και μακριά από ...\nPanadol Extra Δισκία: Κουτί των 16 δισκίων, που το καθένα περιέχει 500mg παρακεταμόλη και 65mg καφεΐνη. Panadol Extra Αναβράζοντα δισκία: Κουτί των 16 αναβραζόντων δισκίων, που το καθένα ...\nΥπεύθυνος Κυκλοφορίας: GlaxoSmithKline Α.Β.Ε.Ε., Λεωφ. Κηφισίας 266, 152 32, Χαλάνδρι, Αθήνα Τηλ.: 2106882100 Παρασκευαστής: Panadol Extra Δισκία: Παρασκευάζονται στην Ιρλανδία από την GLAXOSMITHKLINE ...


Αρχική/ΥΓΕΙΑ/Ποιοι δεν πρέπει να εμβολιαστούν\nStream+ Send an email 30/12/2020 | 09:17Τελευταία ενημέρωση: 30/12/2020 | 09:17\n«Στην Κάλυμνο υπήρξε ένα κοινωνικό γεγονός και έγινε διασπορά του ιού. Δυστυχώς ο κόσμος μερικές φορές κάνει του κεφαλιού του. Υπάρχει πρόβλημα σε κάποιες περιοχές. Ακόμα δεν υπάρχει λόγος για ιδιαίτερη παρέμβαση, αλλά τις παρακολουθούμε τις περιοχές αυτές και αν χρειαστεί να δράσουμε θα δράσουμε προκαταβολικά.\nΜας καθοδηγούν τα επιδημιολογικά δεδομένα και οι καμπύλες», συνέχισε ο κ. Σύψας, προσθέτοντας ότι «δεν υπάρχει περιοχή στην Ελλάδα που να είναι άνοση. Σε μια εβδομάδα τα πράγματα μπορεί να αλλάξουν, είμαστε σε εύθραυστη ισορροπία. Οπουδήποτε μπορεί να γίνει έκρηξη. Εμείς θέλουμε να δράσουμε προκαταβολικά όπου χρειαστεί».\nΠεριμένουμε να δούμε και ποια θα είναι η επίπτωση των γιορτών. Βλέπω τον συνωστισμό αυτές τις ημέρες, ελπίζω οι συνέπειες να μην είναι τέτοιες που να μας αναγκάσουν να πάρουμε σκληρά μέτρα. Είμαστε ένα χρόνο σε πανδημία και ο κόσμος έχει κουραστεί. Ένα σκληρό lockdown ίσως φέρει την έκρηξη του κόσμου. Προσπαθούμε οι εισηγήσεις μας να έχουν μια ισορροπία και να βρούμε τη χρυσή τομή».


Αίας: Τροχαίο ατύχημα για τον Άλκη Ντρέου - Ilia.news\nΑίας: Τροχαίο ατύχημα για τον Άλκη Ντρέου\nΈνα ξαφνικό πρόβλημα αντιμετωπίζει ο Αίας, αλλά και ο ποδοσφαιριστής του Άλκης Ντρέου. Ο νεαρός επιθετικός, είχε τροχαίο ατύχημα, στο οποίο υπέστη κάταγμα στο γόνατο, αλλά και σε σπόνδυλο. Μέσα στην ατυχία του στάθηκε και τυχερός, καθώς αν μη τι άλλο δεν διατρέχει σοβαρό κίνδυνο η ζωή του. Βεβαίως ο νεαρός παίκτης, δεν θα έχει τη δυνατότητα για το επόμενο χρονικό διάστημα να προπονηθεί και να αγωνιστεί.\nΟ Αίας, προετοιμάζεται για το παιχνίδι της Κυριακής στην Πάτρα με την Παναχαϊκή, χωρίς τον Άλκη Ντρέου πλέον στα πλάνα του. Αντίθετα, ξεκίνησε ο Νίκος Καράμπελας, ο οποίος θα συμπεριληφθεί στην αποστολή, αλλά το πιθανότερο είναι για προληπτικούς λόγους να μην ξεκινήσει στην αρχική ενδεκάδα.\n(φώτο: Βαγγέλης Δημητρόπουλος)\nΣτίβος: Πρωταθλητής Ελλάδας κ20 ο Τσαμπάς στο…


Γερμανία: Δυνατή εντός η Βόλφσμπουργκ | BetCatalog\nΙσπανία: «Καθαρίζει» την Λεβάντε η Σεβίλλη\nΙταλία: «Τρένο» και με Κιέβο η Γιουβέντους\nΣτοιχηματική ανάλυση για την Μπουντεσλίγκα της Γερμανίας Βόλφσμπουργκ – Κολωνία\nΔείτε τις εκτιμήσεις στοιχήματος και αναλύσεις στο στοίχημα στην Γερμανία για την Κυριακή 31/01/2016 για τους αγώνες της Μπουντεσλίγκα\nΠέρυσι: ΒΟΛΦΣΜΠΟΥΡΓΚ – ΚΟΛΩΝΙΑ 2-1\nΒΟΛΦΣΜΠΟΥΡΓΚ: Η κακή συνήθεια με τα εκτός έδρας παιχνίδια είχε και συνέχεια με την έλευση του δεύτερου γύρου για την Βόλφσμπουργκ, γνωρίζοντας την ήττα από την Αϊντραχτ στην Φρανκφούρτη με 3-2. Προηγήθηκε με τον Ντάντε στο 25′, όμως η συνέχεια ήταν εντελώς διαφορετική για τους «λύκους», που πλήρωσαν τα πολλά αμυντικά του κενά. Έτσι, το σερί τους χωρίς τρίποντο μεγάλωσε στις πέντε αγωνιστικές και η πορεία τους δεν χαρακτηρίζεται ως η ιδανικότερη. Σήμερα, πάντως έχει την ευκαιρία να επιστρέψει στα τρίποντα απέναντι στην Κολωνία. Παραμένουν εκτός ο μέσος Άρνολντ (17 συμ./2 γκολ) και ο φορ Ντοστ (16 συμ./7 γκολ), που έλειψαν και την προηγούμενη εβδομάδα.\nΚΟΛΩΝΙΑ: Η καλή της αμυντική συμπεριφορά πήγε περίπατο την περασμένη αγωνιστική, όπως φάνηκε και στην εντός έδρας ήττα από την Στουτγάρδη με 3-1. Έκανε το λάθος να προηγηθεί με τον Μοντέστ στο 19′, αλλά στο 53′ το ματς είχε γυρίσει στο 2-1 και στο 83′ δέχθηκε και τρίτο τέρμα για να διαμορφωθεί το τελικό αποτέλεσμα. Άμεση επιστροφή στις ήττες για την Κολωνία, όμως βαθμολογικά παραμένει σε αρκετά καλό επίπεδο και δείχνει να ελέγχει προς το παρών την κατάσταση. Πάντως, το έργο της σήμερα κόντρα στην Βόλφσμπουργκ μόνο εύκολο δεν είναι. Αμβίβολος ο βασικός αμυντικός Χάιντζ (18 συμ./1 γκολ).\nΠρογνωστικά στοιχήματος για το Βόλφσμπουργκ – Κολωνία\nΠολύ καλύτερη μπροστά στο κοινό της η Βόλφσμπουργκ και σίγουρα η Κολωνία δεν είναι ομάδα που τρομάζει. Σαφώς και οι «λύκοι» έχουν τον πρώτο και τον τελευταίο λόγο για τη νίκη. Ο άσος δίνεται στο 1,67 από την Vistabet.\nΔείτε επίσης την στοιχηματική ανάλυση στο ματς της Μπουντεσλίγκα Μπάγερν Μονάχου – Χοφενχαϊμ και τις νόμιμες εταιρείες στοιχήματος στην Ελλάδα


Άνοιγμα τραπεζικών λογαριασμών 5.000 προσώπων έχει ζητήσει το ΣΔΟΕ – tvtv.gr\nΤο άνοιγμα των τραπεζικών λογαριασμών 5.000 προσώπων (φυσικών και νομικών) έχει ζητήσει…\nτο ΣΔΟΕ από τις τράπεζες που λειτουργούν στην Ελλάδα και μέχρι στιγμής έχουν ολοκληρωθεί οι έλεγχοι σε 334 περιπτώσεις. Τα αποτελέσματα των ελέγχων αυτών έχουν ήδη διαβιβαστεί στις αρμόδιες ΔΟΥ για την επιβολή των προβλεπόμενων φόρων και προστίμων.\nΤα παραπάνω γίνονται γνωστά σε έγγραφο του υφυπουργού Οικονομικών Γιώργου Μαυραγάνη, το οποίο διαβιβάστηκε στη Βουλή προς απάντηση ερώτησης του βουλευτή της ΝΔ Αντώνη Μπέζα σχετικής με τη βεβαίωση φόρων από άνοιγμα τραπεζικών λογαριασμών.\nΣτο πλαίσιο εφαρμογής των παραπάνω διατάξεων, οι Περιφερειακές και Επιχειρησιακές Διευθύνσεις του ΣΔΟΕ έχουν ζητήσει από τις τράπεζες που λειτουργούν στην Ελλάδα το άνοιγμα τραπεζικών λογαριασμών περίπου 5.000 προσώπων (φυσικών και νομικών).\nΣε εκτέλεση των αιτημάτων αυτών, οι τράπεζες αποστέλλουν συνεχώς στοιχεία στις περιφερειακές και Επιχειρησιακές Διευθύνσεις του ΣΔΟΕ. Για την όσο το δυνατόν δε ταχύτερη διεκπεραίωση των αιτημάτων αυτών από τις τράπεζες και συνακόλουθα την ταχύτερη επεξεργασία των αποστελλομένων στοιχείων, από τις ως άνω υπηρεσίες, υπάρχει συνεχής επικοινωνία και συνεργασία με την Ένωση Τραπεζών.\n«Μέχρι στιγμής με βάση τα στοιχεία που έχουν αποστείλει οι τράπεζας στις προαναφερθείσες υπηρεσίες, έχουν ολοκληρωθεί 334 έλεγχοι τα αποτελέσματα δε αυτών έχουν ήδη διαβιβαστεί στις αρμόδιες ΔΟΥ για την επιβολή των προβλεπόμενων φόρων, προστίμων» ενημερώνει ο κ. Μαυραγάνης.


Πώς ένα λευκό χαρτί μπορεί να αποτρέψει το bullying - Tο βίντεο που έγινε viral | Reader\nΜε ένα απλό παράδειγμα μία μητέρα διδάσκει στα παιδιά της τις συνέπειες του bullying με το βίντεο που δημοσίευσε στο TikTok να γίνεται viral στο Διαδίκτυο\nΤο bullying αποτελεί τραύμα για πολλούς ανθρώπους, ειδικά όταν ασκείται κατά τη διάρκεια της ευαίσθητης παιδικής ηλικίας. Γι’αυτό δεν είναι ποτέ πολύ νωρίς να μιλήσετε στα παιδιά σας για το bullying, είτε βρίσκονται στη μεριά του θύτη είτε στη μεριά του θύματος.\nΔιαβάστε ακόμα: Γαλλία: Ανήλικη έλαβε πάνω από 100.000 μηνύματα μίσους επειδή άσκησε κριτική στο Ισλάμ στα social media\nMία μητέρα με το όνομα _iamdiosa_ έγινε viral στο TikTok μέσα από ένα βίντεο στο οποίο δείχνει στα παιδιά της την καταστροφική δύναμη που μπορεί να έχουν οι λέξεις, δίνοντας τους ένα πολύ σημαντικό οπτικό μάθημα κατάλληλο για κάθε ηλικία, που πρέπει να δουν όλοι οι γονείς.\nΗ μητέρα κρατά ένα κομμάτι λευκό χαρτί και ζητάει από τις κόρες της, Alayna και Neelia, να πουν άσχημα πράγματα στο χαρτί. Με κάθε τους λέξη εκείνη τσακίζει το χαρτί. Οι μικρές ξεστομίζουν πράγματα όπως «Είσαι άσχημο», «Δεν έχεις φίλους». «Είσαι χοντρό», «Μυρίζεις σαν σκυλοτροφή». Παράλληλα εκείνη τσαλακώνει το χαρτί όλο και περισσότερο μέχρι που δεν γίνεται πιο μικρό. Τότε η μητέρα κοιτάζει τις κόρες της λέγοντας τους να ζητήσουν συγγνώμη από το χαρτί. Αν και σε καμία περίπτωση δεν απορρίπτεται η δύναμη της απολογίας, ωστόσο τα παιδιά πρέπει να καταλάβουν ότι δεν είναι πανάκεια και σε καμία περίπτωση δεν διορθώνει το ότι κάποιος έχει πληγωθεί.\n#Viral #Βίντεο #Bullying


dc.contributor.author Μπουρμπούν, Μπερκάν\ndc.description.abstract Στην παρούσα πτυχιακή εργασία, έγινε η υλοποίηση πέντε εργαστηριακών ασκήσεων με τη χρήση του LabView και MyDAQ. Στο πρώτο κεφάλαιο γίνεται μια εισαγωγή καθώς και η περιγραφή της συσκευής NI MyDAQ. Στο δεύτερο κεφάλαιο περιγράφεται το λογισμικό LabView καθώς επίσης παρουσιάζονται κάποιες βασικές δομές και διαγράμματα του LabView. Στο τρίτο κεφάλαιο παρουσιάζεται η ανάλυση των πέντε εργαστηριακών ασκήσεων με τη χρήση του LabView και MyDAQ. Η δομή της κάθε άσκησης περιλαμβάνει το σκοπό της εργαστηριακής άσκησης, το βασικό απαιτούμενο θεωρητικό υπόβαθρο για την υλοποίηση της άσκησης, τα υλικά που χρησιμοποιήθηκαν και αυτή καθ’ αυτή την υλοποίηση. Αναλυτικότερα η πρώτη εργαστηριακή άσκηση πραγματεύεται ένα σύστημα συναγερμού δωματίου χρησιμοποιώντας έναν ανιχνευτή κίνησης PIR, ηχεία Η / Υ, myDAQ και LabVIEW. Η δεύτερη εργαστηριακή άσκηση αναφέρεται στη μέτρηση της θερμοκρασίας χρησιμοποιώντας 10kΩ θερμίστορ, myDAQ και LabVIEW. Η τρίτη αφορά στη μέτρηση από το 0 μέχρι το 9 και αντίστροφα με τη χρήση 7 Segment Display, myDAQ και LabVIEW. Στην τέταρτη αναπτύσσεται ο έλεγχος ενός ανεμιστήρα υπολογιστή 12 V DC με τη χρήση ρελέ στερεάς κατάστασης, myDAQ και LabVIEW. Τέλος, η πέμπτη εργαστηριακή άσκηση εξετάζει τη μέτρηση της επιτάχυνσης χρησιμοποιώντας επιταχυνσιόμετρο 3 αξόνων, myDAQ και LabVIEW. Τέλος, στο τέταρτο κεφάλαιο αναφέρονται τα συμπεράσματα και προτάσεις χρήσεις ή και περαιτέρω εμπλουτισμού αντίστοιχων εργαστηριακών εφαρμογών. el\ndc.title Εργαστηριακές ασκήσεις με τη χρήση LabView και MyDAQ el\ndc.title.alternative Laboratory exercises using LabView and MyDAQ el\ndc.subject.keyword MyDAQ el\ndc.subject.keyword Θερμίστορ el\ndc.subject.keyword NI myDAQ el\ndc.subject.keyword Ρελέ στερεάς κατάστασης el\ndc.subject.keyword Seven-segment display el\ndc.subject.keyword Ανιχνευτές κίνησης el\ndc.subject.keyword PIR αισθητήρας κίνησης el\nNI ΜyDAQ και LabView. v2.pdf


Drivers Audigy για 7\nJuly 19, 2010 in Ήχος και Multimedia\nΕχουν βγει επιτελους μηπως W7 drivers της προκοπης γ***** το κ***** τους για Αudigy (Audigy 2 Value) ?? Aπο το Δεκεμβριο που εχω στησει αυτο το συστημα 7 εχω ηχο Σ****Α, ΔΕΝ εχω μικροφωνο , ξεχασε το skype το ΤeamSpeak κλπ κλπ κλπ, δεν μπορω να ρυθμισω τιποτα, αψυχολογητα και στου καραγκιοζη το γαμο ολα, κουλαμαρες με τον ηχο στα video, και για να ευχαριστηθω μουσικη, καλα ξεχασε το. ΔΕΝ συζηταω για τα παιχνιδια ..................\nΚαι γιατι δεν την βγαζω την Audigy θα μου πεις και να ενεργοποιησω τον on board realtek ? Θα το δοκιμαζα (να δω αν θα βελτιωνοταν τιποτα ....) αλλα στο ιδιο PC εχω και το αλλο μου ΧP setup στο οποιο η Αudigy δουλευει επι χρονια τελεια και εχει ασυγκριτο ηχο χαρη στο μεν ΚΟΥΛΟ παντα software της Creative αλλα τουλαχιστο δουλευει και εχει και ΑΠΟΔΟΣΗ.\nτεσπα, υπαρχει μηπως καμμια εξελιξη ?\nαυτούς τους δοκίμασες;\nEdited July 20, 2010 by maddoctor\nΔημοσίευση link για site με παράνομο υλικό\nΤι ρόλο βαράνε αυτοί οι drivers ρε pokemon; Που τους ξετρύπωσες;\nαπο το φορουμ της Creative μαλλον. Τους DanielK ? αυτους εχω τωρα να φανταστεις ...\nδεν ξέρω άλλους καλούς, αν και η audigy 2 value δεν ήταν και καμία αμάν κάρτα, μπορείς να βρεις ASUS Xonar DS που είναι κλάσης ανώτερη από την Audigy.(με 50Ευρώ~)\nYπαρχει σχετικο Thread σε forum της Creative. Ειναι τροποποιημενοι drivers απο εναν βραζιλιανο προγραμματιστη (?) ονοματι DanielK και καταφερνουν να κανουν την audigy να μπορει να εχει καποιες βασικες λειτουργιες στα vista / 7. Το παληκαρι τους εξελιξε μεχρι καποιο σημειο οσο μπορουσε και τους παρατησε τελειως εδω και καιρο. Δεν θα υπαρξει αλλη βελτιωση απο μερους του.\nΔίκιο έχουν τα παιδιά. Ότι καταφέρεις με τους drivers του DanielK. Αλλιώς...\nΚαι εγώ είχα προβλήματα με τους κανονικούς drivers της creative. Τουλάχιστον με αυτούς δούλεψε η κάρτα. Όχι κορυφαία ποιότητα ήχου, 5.1 με δυσκολία και με πατέντες αλλά τουλάχιστον αυτοί οι drivers είναι ότι καλύτερο θα βρεις


4 πράγματα που ΔΕΝ πρέπει να κάνεις όταν είσαι καλεσμένη σε γάμο - Woman In Love\nΔιανύουμε την εποχή που γίνονται οι περισσότεροι γάμοι. Υπάρχει η πλευρά του ζευγαριού, εδώ θα δούμε όμως την πλευρά των καλεσμένων. Ο γάμος όπως και κάθε άλλη κοινωνική εκδήλωση, έχεις τους κανόνες του και εσύ οφείλεις να τους τηρήσεις. Το ζευγάρι μάς καλεί να είμαστε παρόντες σε μια από τις ομορφότερες στιγμές της ζωής του, οπότε θα πρέπει και η συμπεριφορά μας να είναι ανάλογη της περίστασης.\nΤο δώρο είναι μια άλλη «πονεμένη» ιστορία. Προφανώς, το δώρο δεν δωρίζεται, άρα δεν προσφέρουμε δώρα που μας έχουν χαρίσει άλλοι! Αν το ζευγάρι έχει λίστα γάμου, η δουλειά μας είναι πιο εύκολη. Αν όμως πρέπει να επιλέξουμε εμείς κάτι, δεν επιλέγουμε βάσει του δικού μας γούστου αλλά προτιμάμε κάτι πιο ουδέτερο. Δεν ξεχνάμε σε καμία περίπτωση να βάλουμε την κάρτα μας, ώστε να ξέρουν από ποιον είναι το δώρο. Επίσης φροντίζουμε να έχουμε πάρει από πιο νωρίς το δώρο, ώστε να μην τρέχουμε τελευταία στιγμή!\nΤο ντύσιμο. Δεν πρέπει να φορέσουμε λευκό ή κάποιο άλλο παρεμφερές χρώμα. Ανήκουν δικαιωματικά στη νύφη. Ακόμη δεν επιλέγουμε κάτι πολύ κοντό ή σέξι καθώς πρόκειται για ένα ιερό μυστήριο. Πρέπει να έχεις μια διακριτική παρουσία.\nΚλείνουμε το κινητό την ώρα της τελετής. Είναι μια σημαντική στιγμή για το ζευγάρι γι αυτό δεν θα ήταν ωραίο να την χαλάσει κάποια κλήση ή κάποιο μήνυμα. Αν δεν θέλουμε να το κλείσουμε τότε το βάζουμε στο αθόρυβο.\nΗ συμπεριφορά. Μπορεί να βαριόμαστε ή να θέλαμε να είμαστε κάπου αλλού αυτό δεν σημαίνει ότι θα κάνουμε θόρυβο ή θα δείχνουμε την ενόχληση μας. Επίσης διασκεδάζουμε αλλά με μέτρο, δεν γινόμαστε το κέντρο της προσοχής.\n17-01-2017 Hits:16793 Διασκέδαση Woman In Love\n13-12-2015 Hits:16420 Γάμος & Βάφτιση Ε. Ταταράκη


Δέσποινα Στυλιανοπούλου: Αποκαλύπτει τα τελευταία λόγια που της είπε η Αλίκη Βουγιουκλάκη, λίγο πριν πεθάνει| Fay's book\nΜια εφ’ όλης της ύλης συνέντευξη παραχώρησε η Δέσποινα Στυλιανοπούλου στην εφημερίδα Espresso και τον Νίκο Νικόλιζα. Η σπουδαία ηθοποιός αποκάλυψε πως στο νέο βιβλίο που ετοιμάζει, ένα μεγάλο κεφάλαιο θα είναι αφιερωμένο στην Αλίκη Βουγιουκλάκη.\nΚατά τη διάρκεια της κουβέντας της με τον δημοσιογράφο, η ηθοποιός θυμάται και αποκαλύπτει ποια ήταν τα τελευταία λόγια που της είχε πει, λίγο πριν πεθάνει: «Αυτό το διάστημα γράφω το κεφάλαιο «Αλίκη» στο βιβλίο μου. Γράφω για τις στιγμές εκείνες που η Αλίκη ήταν άρρωστη στο Ιατρικό Κέντρο και εγώ πήγαινα και της έκανα παρέα. Θυμάμαι τα τελευταία της λόγια. «Ψιψίνα, γιατί να πεθάνω. Θέλω να ζήσω και να με πας στον Θεολόγο να κάνουμε μαζί τα γενέθλιά μας». Και οι δύο ήμασταν καρκίνοι στο ζώδιο και πάντα κάναμε μαζί τις γιορτές μας. Μου λείπει που με φώναζε πάντα «ψιψίνα». Μου λείπει η ανάσα της, η αύρα της, το χαμόγελό της».\nΆννα Φόνσου: «Δεν: ήθελα να δουλέψω με την Αλίκη Βουγιουκλάκη»\n«Η Αλίκη Βουγιουκλάκη: δεν θα είχε αυτό το τέλος, σχεδόν δολοφόνησε τον εαυτό της»


Συνέντευξη με τον Δημήτρη Σωτάκη για το νέο του μυθιστόρημα – dete | Eιδήσεις | Πάτρα | Δυτική Ελλάδα\nΟ Δημήτρης Σωτάκης κυκλοφορεί ανάμεσα μας ενώ τα βιβλία του μεταφράζονται στα δανέζικα. Παραδίδει μαθήματα κινέζικων ενώ στον ελληνικό λογοτεχνικό χάρτη είναι –σχεδόν- μια κατηγορία από μόνος του. Τα βιβλία του έχουν πάντα ήρωες στο αέναο κυνήγι της ευτυχίας ενώ οι πολαρόιντ της ζωής τους και της πραγματικότητας τους είναι στη φάση εκεί που τις κουνάς με δύναμη για να εμφανιστεί η εικόνα αλλά υπάρχει ακόμα θόλωμα και ασχημάτιστες φιγούρες. Στο νέο του μυθιστόρημα «Μισή Καρδιά» που κυκλοφορεί από τις εκδόσεις «Κέδρος» ένας άντρας ανακαλύπτει τυχαία, σε μια φωτογραφία, κάποιον με τον οποίο μοιάζουν σαν δυο σταγόνες νερό, έναν πραγματικό σωσία του. Ξεκινάει την αναζήτησή του, ψάχνοντας για μια λογική εξήγηση σ’ αυτό το μυστήριο. Τι μπορεί να συμβαίνει; Ποια μυστικά κρύβονται πίσω από αυτή την παράξενη ιστορία;Ο Δημήτρης Σωτάκης επιχειρεί πάντα μικρές αναγνωστικές τομές . Αισθάνεσαι άβολα αλλά είσαι σε καλά χέρια. Μετά από κάθε εγχείρημα του αισθάνεσαι περίφημα αλλά υπάρχει πάντα ένα μικρό σημάδι. Τραγουδάς και χορεύεις πάνω στα ανάμενα κάρβουνα. Συζητήσαμε για την απωθητική παρελθοντολανεία, την επιτυχία στο εξωτερικό και για τραγουδιστικούς σωσίες.-Πατώντας στην ιχνογραφία του ήρωα σου στο βιβλίο , βρέθηκες και εσύ σε ένα κρίσιμης πορείας σταυροδρόμι ζωής; Άφησες κομμάτι(α) πίσω ; Νοσταλγείς ή το θεωρείς βαρετό;Έχω μια ισχυρή, μη διαπραγματεύσιμη άρνηση για το παρελθόν. Το παρελθόν για μένα δεν υπάρχει, έχει ήδη εξατμιστεί, δε με απασχολεί σε καμία περίπτωση. Έχω αναμνήσεις, τις οποίες επαναφέρω, μα περισσότερο συγκεκριμένες ατμόσφαιρες που έχω βιώσει και μπορώ να αισθανθώ ακόμα τη χροιά τους, τη συναισθηματική μου κατάσταση σε κάποια συγκεκριμένη περίοδο. Μέχρι εκεί φτάνω. Κατά τα άλλα, το παρελθόν είναι νεκρό, αυτό που με καίει είναι το παρόν και ως αφελής άνθρωπος που είμαι, και το μέλλον.\n-Είναι η πρώτη φορά απ΄όσο μπορώ να θυμηθώ που αν και ο κεντρικός πρωταγωνιστής τραβάει τα δικά του βάσανα του έχεις χαρίσει απλόχερα (σχεδόν) και οικογενειακούς συμπαίκτες. Γυναίκα και γιό. Ο γιος δε, φαίνεται να έχει μια «κληρονομική αλυσίδα» ενώ χαρίζει και σπίθες ζωτικών αποφάσεων. Πως κατέληξες σε αυτό το τρίγωνο; Για τη γεωμετρία που απασχολεί τον ήρωα να μιλήσουμε άλλη φορά .\nΣωστή η παρατήρησή σου. Είναι αλήθεια ότι στα προηγούμενα βιβλία, οι ήρωες, ακόμα και σε εκείνα που υπήρχαν δευτερεύοντες ήρωες, ουσιαστικά ήταν μόνοι, τα υπόλοιπα πρόσωπα ήταν περισσότερο σαν μαριονέτες, που εξυπηρετούσαν την πλοκή. Αυτή τη φορά, αν και λειτουργικά δεν σπάει το μοτίβο “Εγώ και ο κόσμος”, ο κεντρικός ήρωας ζει μέσα σε ένα σπίτι, μοιράζεται το χώρο με τη σύζυγό του και το γιο τους. Και μέσα σε αυτές τις συνθήκες, οφείλει σίγουρα να είναι περισσότερο κοινωνικός, να είναι πιο “κανονικός”, ό, τι κι αν σημαίνει αυτό. Ίσως αυτή η ασυνείδητη-σχεδόν-απόφαση έχει να κάνει και με μένα τον ίδιον, τελευταία είμαι συχνότερα ανάμεσα σε ανθρώπους, συνεπώς μετέφερα αυτή την αλλαγή και στις συνήθειες του μυθιστορηματικού μου ήρωα.\n-Ο σωσίας, το άλλο μισό, η μισή καρδιά είναι το αγκίστρι για να τραβήξεις τον υποψήφιο αναγνώστη που ίσως δεν γνωρίζει το έργο σου. Και όμως δεν βλέπουμε ούτε Κάφκα, ούτε τελικά σκηνές από το ‘Enemy” του Βιλνέβ που έχουν παρεμφερές θέμα. Η κανονικότητα των έργων σου με όλα τα «λογικά παράδοξα» εισβάλλει και εδώ. Δε μπορώ όμως να αποφύγω την ερώτηση: αυτή τη στιγμή πιστεύεις πως κάπου αλλού , μακριά ή κοντά, ο Δημήτρης Σωτάκης πληκτρολογεί ερωτήσεις για τον συγγραφέα Μιχάλη Παπαγεωργίου;\nΑν συμβαίνει αυτό, έχουμε μπλέξει άσχημα! Προσωπικά δε θα άντεχα έναν δεύτερο εαυτό, με το ζόρι τα βγάζω πέρα με τον τωρινό. Πάντως, το βιβλίο δεν έχει να κάνει με τη θεωρία των παράλληλων συμπάντων, όσο με μια ζωή που χάθηκε, που ποτέ δεν καταφέραμε να διεκδικήσουμε. Και αυτός είναι τελικά ο κύριος άξονας του βιβλίου, η μάχη για να επανακτήσει κανείς μια ζωή που φαινομενικά έχει εξαφανιστεί από το ορατό του πεδίο. Συνήθως οι άνθρωποι έχουν την ψευδαίσθηση ότι όλα έχουν τελειώσει, μοιάζουν να απολαμβάνουν έναν συμβιβασμό που έχουν κάνει με το ίδιο τους το παρελθόν. Τους είναι δύσκολο να πιστέψουν ότι υπάρχει χρόνος για να γυρίσεις πίσω και να δοκιμάσεις μια νέα εκδοχή, όχι τόσο για να διορθώσεις κάτι, μα για να επαναπροσδιορίσεις αυτό που θες να είσαι.\n-Σκεφτόμουν μια σκηνή από το μέλλον . Ένας νέος συγγραφέας σκάει στα εκδοτικά γράμματα και όλοι παιανίζουν με την επιτυχία του υπενθυμίζοντας πως το στιλ του θυμίζει Σωτάκη αλλά πιο … πλατύ. Εσύ έχεις πλέξει τα χέρια σου σε μια πολυθρόνα μπαμπού και χαμογελάς σαρδόνια. Το ερώτημα είναι απλό: Είσαι απλόχερος στο να μοιράζεσαι λάφυρα ;\nΌλοι έχουμε δώσει κι έχουμε πάρει, και ειδικά στις Τέχνες αυτό είναι ένα συχνό φαινόμενο. Από την άλλη, όσο κι αν θύμιζε εμένα αυτός ο νεαρός κύριος ή όσο κι αν έχω επηρεαστεί εγώ από κάποιους άλλους, ποτέ δε θα γίνει αυτός εγώ ή εγώ οι άλλοι. Υπάρχουν κάποια στοιχεία πολύ διακριτά, πολύ σαφή και ασαφή την ίδια στιγμή, που ξεχωρίζουν υφολογικά έναν καλλιτέχνη από κάποιον άλλον. Και για να απαντήσω στην ερώτησή σου, ναι, αν μου άρεσε η δουλειά του, θα χαιρόμουν με την επιτυχία του.\n-Υπάρχουν σεκάνς στο βιβλίο με σασπένς και αγωνία αστυνομικού θρίλερ. Υπάρχει και μίνι φόρμα θεατρικού. Είσαι «καταδικασμένος» να γράφεις το «ίδιο υπέροχο βιβλίο»; Θα δοκιμάσεις και κάτι άλλο;\nΕνδιαφέρουσα ερώτηση. Ξέρεις, εδώ και αρκετά χρόνια θέλω να γράψω κάτι άλλο, έχω αυτή την προδιάθεση, αλλά δεν είναι εύκολο τελικά. Ωστόσο, η δουλειά μου χωρίζεται-τουλάχιστον για μένα και για τους ασκημένους αναγνώστες-σε περιόδους, για παράδειγμα η “Μισή Καρδιά” ανήκει στην τελευταία περίοδο, η οποία άνοιξε με τον “Κανίβαλο που έφαγε έναν Ρουμάνο” και απ΄ό,τι φαίνεται, κλείνει με το παρόν βιβλίο. Τελευταία έχω κάποιες επαφές με κόσμο απ’ τον χώρο του κινηματογράφου και μέχρι το επόμενο βιβλίο, αυτό το κομμάτι είναι κάτι που με απασχολεί αρκετά.\n-Καθόλη τη διάρκεια της καραντίνας σκεφτόμουν πως ζούμε σε ένα ιδανικό σκηνικό από μυθιστόρημά σου . Όλοι μίλαγαν για δυστοπία και εγώ σκεφτόμουν μιας άλλης μορφής κανονικότητα . Τώρα που –ας πούμε-παίρνουμε ανάσα, τι είναι αυτό που σου έμεινε από αυτή τη παύση πυρός;\nΉταν ομολουμένως μια κακή περίοδος. Η πρώτη καραντίνα είχε κάπως “πλάκα”, ήταν ακόμα νωρίς, αυτός ο εγκλεισμός φαινόταν μια ευκαιρία για μια πιο αυτιστική εκδοχή της ζωής μας, πιο αυνανιστική, πιο μοναχική, ωστόσο η δεύτερη, μεγάλης διάρκειας καραντίνα ήταν καταστροφική. Δεν μπόρεσα να απολαύσω το παραμικρό, δεν διάβασα, δεν μπόρεσα να εστιάσω κάπου. Η ψυχολογία είναι μια πολύ σημαντική παράμετρος, δε γίνεται να δουλεύει κανείς υπό συνθήκες πίεσης. Γενικά εγώ δεν μπορώ να γράψω λέξη όταν δεν είμαι καλά ψυχολογικά, αυτή η γελοία άποψη ότι η λογοτεχνία είναι ψυχοθεραπεία είναι τρομακτική, όταν δεν είμαι καλά, θα βγω με ένα φίλο, θα πιω κάτι, θέλω ζωή, θέλω ανθρώπους, δεν έχω κανένα ενδιαφέρον να γράψω.\n-Είσαι –και αυτό δε το γνωρίζουν πολλοί- ο πιο μεταφρασμένος νέος Έλληνας συγγραφέας. Τα βιβλία σου κυκλοφορούν στα γαλλικά, τουρκικά, σερβικά, ολλανδικά, ιταλικά, δανέζικα, αραβικά, κινεζικά . Αυτή η πανσπερμία εκδόσεων στον κόσμο είναι παράσημο τιμής όπως και να το κάνουμε. Τι έχεις κερδίσει από όλο αυτό το trip advisor; Είναι ένα μπουστάρισμα ικανοποίησης και ματαιοδοξίας; Γνωρίζω πως δεν είσαι αχάριστος αλλά είσαι ικανοποιημένος από το εγχώριο ταξίδι των βιβλίων σου;\nΕίναι αλήθεια ότι είμαι πολύ ικανοποιημένος και συχνά ενθουσιασμένος από την πορεία των βιβλίων μου εκτός χώρας. Είναι κάτι που πλέον έχει αρχίσει να “μεγαλώνει” ακόμα περισσότερο και δεν μπορώ να κρύψω ότι το απολαμβάνω. Και η εν λόγω απόλαυση, έχει να κάνει σαφώς με το ανθρωποκεντρικό κομμάτι αυτής της ιστορίας, είναι απερίγραπτο το συναίσθημα να συναντάς αναγνώστες, δημοσιογράφους, φίλους της λογοτεχνίας γενικά σε όλα τα μήκη και πλάτη της Γης και να γνωρίζουν τι κάνεις, να περιμένουν το επόμενο βήμα σου. Τώρα πια, τα βιβλία μου έχουν μεταφραστεί σε πάνω από τριάντα χώρες, με τελευταία “στάση” τον αραβικό κόσμο, ο οποίος, από το τελευταίο ταξίδι μου στην Αίγυπτο, μού φάνηκε συναρπαστικός. Ναι, τα τελευταία χρόνια 5-6 χρόνια είμαι πολύ ευχαριστημένος και σε σχέση με το τί γίνεται στην Ελλάδα, χρειάζεται αρκετός χρόνος για να δώσεις το στίγμα σου και να γίνεις αναγνωρίσιμος, απαιτείται πολλή δουλειά και επιμονή.\n-Το «Μισή καρδιά» από τις Μέλισσες το έχεις ακούσει; Σου αρέσει;\nΔεν το είχα ακούσει, το άκουσα τώρα που είδα την ερώτησή σου. Είναι πραγματικά άθλιο, δεν μπόρεσα να ακούσω πάνω από σαράντα δευτερόλεπτα!\nΜιλήσαμε με τον Στέλιο Μάινα για το νέο του μυθιστόρημα «Να θυμηθώ να παραγγείλω» Αχαΐα\n12.06.2022 / 9:30